**МИНИСТЕРСТВО НА ЗЕМЕДЕЛИЕТО И ХРАНИТЕ**

**СНЦ „МЕСТНА ИНИЦИАТИВНА ГРУПА – МЪГЛИЖ, КАЗАНЛЪК, ГУРКОВО ”**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ**

**по Стратегията за Водено от общностите местно развитие**

**на СНЦ „МИГ – Мъглиж, Казанлък, Гурково”**

**от Програма за развитие на селските райони за периода 2014 – 2020 г.**

**Процедура чрез подбор на проектни предложения**

 **BG06RDNP001-19.862 МИГ- МЪГЛИЖ, КАЗАНЛЪК, ГУРКОВО - ПОДМЯРКА 6.4 „ИНВЕСТИЦИИ В ПОДКРЕПА НА НЕЗЕМЕДЕЛСКИ ДЕЙНОСТИ“**

****

[СПИСЪК НА СЪКРАЩЕНИЯТА: 4](#_Toc167357223)

[ОБЯСНИТЕЛНИ БЕЛЕЖКИ/ДЕФИНИЦИИ: 5](#_Toc167357224)

[І. УСЛОВИЯ ЗА КАНДИДАТСТВАНЕ 9](#_Toc167357225)

[1. Наименование на програмата: 9](#_Toc167357226)

[2. Наименование на приоритетната ос: 9](#_Toc167357227)

[3. Наименование на процедурата: 9](#_Toc167357228)

[4. Измерения по кодове: 9](#_Toc167357229)

[5. Териториален обхват: 9](#_Toc167357230)

[6. Цели на предоставяната безвъзмездна финансова помощ по процедурата и очаквани резултати: 10](#_Toc167357231)

[7. Индикатори: 10](#_Toc167357232)

[8. Общ размер на безвъзмездната финансова помощ по процедурата: 11](#_Toc167357233)

[9. Минимален и максимален размер на безвъзмездната финансова помощ за конкретен проект: 11](#_Toc167357234)

[10. Процент на съфинансиране: 12](#_Toc167357235)

[11. Допустими кандидати: 12](#_Toc167357236)

[11.1. Условия за допустимост на кандидатите. 12](#_Toc167357237)

[11.2. Условия за недопустимост на кандидатите. 13](#_Toc167357237)

[12. Допустими партньори: 15](#_Toc167357238)

[13. Дейности, допустими за финансиране: 15](#_Toc167357239)

[13.1. Допустими дейности: 15](#_Toc167357240)

[13.2. Условия за допустимост на дейностите: 16](#_Toc167357241)

[13.3. Недопустими дейности: 19](#_Toc167357242)

[14. Категории разходи, допустими за финансиране: 20](#_Toc167357243)

[14.1. Допустими разходи: 20](#_Toc167357244)

[14. 2. Условия за допустимост на разходите: 21](#_Toc167357245)

[14. 3. Недопустими разходи: 24](#_Toc167357246)

[15. Допустими целеви групи (ако е приложимо): 25](#_Toc167357247)

[16. Приложим режим на минимални/държавни помощи: 26](#_Toc167357248)

[17. Хоризонтални политики: 35](#_Toc167357249)

[18. Минимален и максимален срок за изпълнение на проекта: 35](#_Toc167357250)

[19. Ред за оценяване на концепциите за проектни предложения: 36](#_Toc167357251)

[20. Критерии и методика за оценка на концепциите за проектни предложения: 36](#_Toc167357252)

[21. Ред за оценяване на проектните предложения: 36](#_Toc167357253)

[22. Критерии и методика за оценка на проектните предложения: 41](#_Toc167357254)

[23. Начин на подаване на проектните предложения/концепциите за проектни предложения: 48](#_Toc167357255)

[24. Списък на документите, които се подават на етап кандидатстване: 50](#_Toc167357256)

[24.1. Списък с общи документи: 50](#_Toc167357257)

[24.2. Списък със специфични документи: 53](#_Toc167357258)

[25. Краен срок за подаване на проектните предложения: 55](#_Toc167357259)

[26. Адрес за подаване на проектните предложения: 56](#_Toc167357260)

[27. Допълнителна информация: 56](#_Toc167357261)

[27.1. Допълнителни въпроси и разяснения във връзка с Условията за кандидатстване: 56](#_Toc167357262)

[27.2. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ: 56](#_Toc167357263)

[28. Приложения към Условията за кандидатстване: 57](#_Toc167357264)

# СПИСЪК НА СЪКРАЩЕНИЯТА:

|  |  |
| --- | --- |
| **БФП** | Безвъзмездна финансова помощ |
| **ВОМР** | Водено от общностите местно развитие |
| **ДДС** | Данък върху добавената стойност |
| **ДФЗ** | Държавен фонд „Земеделие” |
| **ЕС** | Европейски съюз |
| **ЕФСУ** | Европейски фондове при споделено управление |
| **ЕЗФРСР** | Европейски земеделски фонд за развитие на селските райони |
| **ЕТ** | Едноличен търговец |
| **ЗКН** | Закон за културното наследство |
| **ЗОП** | Закон за обществените поръчки |
| **ЗУСЕФСУ** | Закон за управление на средствата от европейските фондове при споделено управление |
| **ЗУТ** | Закон за устройство на територията |
| **ИСУН** | Информационната система за управление и наблюдение на средствата от Европейските структурни и инвестиционни фондове  |
| **КЕП**  | Квалифициран електронен подпис |
| **КИД** | Класификатор на икономическите дейности |
| **КППП** | Комисия за подбор на проектни предложения |
| **КС** | Количествена сметка |
| **КСС** | Количествено-стойностна сметка |
| **МЗХ** | Министерство на земеделието и храните |
| **МИГ** | Местна инициативна група |
| **МФ** | Министерство на финансите |
| **ПРСР 2014 – 2020 г.** | Програма за развитие на селските райони за периода 2014 – 2020 г |
| **ПМС** | Постановление на Министерски съвет |
| **ПМС № 160** | Постановление № 160 от 1 юли 2016 г. за определяне на правилата за разглеждане и оценяване на оферти и сключването на договорите в процедурата за избор на публична покана от бенефициенти на безвъзмездна финансова помощ от европейските структурни и инвестиционни фондове. |
| **ПМС № 161** | Постановление № 161 от 4 юли 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 - 2020 г. |
| **ПМС № 189** | Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове за програмен период 2014-2020г |
| **СМР** | Строително-монтажни работи |
| **СВОМР** | Стратегия за Водено от общностите местно развитие |
| **ТРРЮЛНЦ** | Търговски регистър и регистър на юридическите лица с нестопанска цел |
| **ТФО** | Техническа и финансова оценка |
| **УО** | Управляващ орган |

# ОБЯСНИТЕЛНИ БЕЛЕЖКИ/ДЕФИНИЦИИ:

|  |  |
| --- | --- |
| **Административен договор** | Договор по смисъла на § 1, т. 1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014 – 2020 г. |
| **Административни проверки** | Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Административно съответствие** | Съответствие с формалните изисквания към документите, които включват: срок на подаване, комплектованост, спазване на изискуемата форма, валидност и други, определени в наредбата и в насоките за кандидатстване по съответната процедура |
| **Актив** | Материален или нематериален актив по смисъла на Регламент (ЕС) № 651/2014 на Европейската комисия от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L, бр. 187 от 26 юни 2014 г.) |
| **Възстановим ДДС** | Данък добавен стойност (ДДС), подлежащ на възстановяване от компетентен орган по приходите съгласно разпоредбите на Закона за ДДС, и представлява недопустим разход съгласно настоящите условия за кандидатстване. |
| **Дейност** | Проект, договор, споразумение или друг механизъм, избран съгласно заложените в Стратегията за ВОМР критерии, предвид постигането на поставените цели в Стратегията цели. |
| **Изкуствено създадени условия** | Всяко установено от Разплащателна агенция (РА) или друг компетентен орган условие по смисъла на чл. 60 от Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Инвестиционен проект** | Проект по смисъла на Закона за устройство на територията и Наредба № 4 за обхвата и съдържанието на инвестиционните проекти (ДВ, бр. 51 от 2001 г.), предназначен за строителството на обекта/ите, включени в проекта. |
| **Инвестиция или инвестиционни разходи**  | Средствата, вложени за придобиване на активи, включително услугите по придобиването им |
| **Интегриран селски туризъм** | Вид туризъм, който изрично е свързан със селския район, в който се осъществява, има ясно изразена връзка с местните ресурси, дейности, продукти, производства и услуги и е с участието на местните общности |
| **Интензитет на помощта** | Съотношението на публичното финансиране спрямо допустимите разходи по проекта, изразено в процент |
| **Иновации** | "Иновации" са: иновативен продукт, произвеждан от стопанството/предприятието, въвеждане на нов производствен процес (машини, съоръжения и оборудване) или нова практика, въвеждане на нова организационна форма, включително маркетинг, подкрепени с удостоверение за ползван патент и/или удостоверение за полезен модел, внедрена в рамките на четири години преди датата на подаване на проектното предложение. За иновации не се смятат малки промени или подобрения, увеличаване на количеството произвеждана продукция чрез прибавяне на производствени или логистични системи, много близки до вече съществуващи такива, изваждане от употреба на определен процес, само подмяна на дълготрайни материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти, както и промени в организацията на работното място или външните отношения, които се основават на организационни методи, които вече се използват в стопанството. |
| **Кандидат** | Лице, подало проектно предложение към Стратегията за ВОМР. |
| **Мярка** | Съвкупност от дейности, способстващи за прилагане на приоритетите на Стратегията за ВОМР |
| **Невъзстановим ДДС** | Данък добавена стойност (ДДС), неподлежащ на възстановяване от компетентен орган по приходите съгласно разпоредбите на Закона за ДДС, и представлява допустим разход съгласно настоящите условия за кандидатстване |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:а) едното участва в управлението на дружеството на другото;б) съдружници;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| **Непредвидени разходи** | Разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от Закона за обществените поръчки, новите строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения. |
| **Непреодолима сила или извънредни обстоятелства** | Понятие по смисъла на чл. 2, параграф 2 от Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L, бр. 347 от 20 декември 2013 г.) |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Обикновена подмяна** | Замяна на дълготраен актив с друг, която не води до качествени или количествени изменения на произведения продукт |
| **Обособена част от проекта** | Завършен етап на изпълнение на проекта, който е обособен и е доведен до самостоятелна степен на завършеност |
| **Оперативни разходи** | Административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Проект** | Заявление за кандидатстване заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по СВОМР чрез Средства от ЕЗФРСР |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта. |
| **Референтни разходи** | Пазарни цени, ползвани от ДФЗ за сравнение при определяне основателността на разхода за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз. |
| **Съпоставими оферти** | Оферти, които отговарят на запитването за оферта на кандидата и съдържат: а) еднотипни технически характеристики – в случаите, когато се кандидатства за разходи за закупуване за транспортни средства, оборудване и обзавеждане;б) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване;в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Текущ ремонт** | Подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:а) засяга конструкцията на сградата;б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;в) променя предназначението на помещенията и натоварванията в тях. |
| **Терен** | Част от земната повърхност, за която с инвестиционен проект се предвиждат дейности по устройство – застрояване, озеленяване и благоустрояване. |
| **Техническа спецификация** | Документ, в който се определят изисквания към характеристики на стоката, услугата или строителството. |
| **Финансова помощ** | Безвъзмездна финансова помощ по смисъла на Закона за управление на средствата от Европейските структурни и инвестиционни фондове. |
| **Функционална несамостоятелност** | Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката |
| **Частичен отказ за финансиране** | Отказът да се финансират част от заявените разходи на кандидата, които са включени в проект, одобрен за подпомагане по Стратегията за ВОМР |

# І. УСЛОВИЯ ЗА КАНДИДАТСТВАНЕ

# 1. Наименование на програмата:

|  |
| --- |
| Програма за развитие на селските райони за периода 2014 – 2020 г. |

# 2. Наименование на приоритетната ос:

|  |
| --- |
| МЯРКА 19 ВОДЕНО ОТ ОБЩНОСТИТЕ МЕСТНО РАЗВИТИЕ (ВОМР)Подмярка 19.2 „Прилагане на стратегии за Водено от общностите местно развитие“ от ПРСР 2014 – 2020 гBG06RDNP001-19 Подкрепа за местно развитие по LEADER (ВОМР — водено от общностите местно развитие) |

# 3. Наименование на процедурата:

|  |
| --- |
| МИГ – Мъглиж, Казанлък, Гурково - подмярка 6.4 „Инвестиции в подкрепа на неземеделски дейности“ Кандидатстването по настоящата процедура се осъществява въз основа на проектни предложения, които се оценяват в съответствие с критериите, описани в настоящите Условия за кандидатстване. |

# 4. Измерения по кодове:

|  |  |
| --- | --- |
| Измерение 1 - Области на интервенция | 097 Инициативи за воденото от общностите местно развитие в градски и селски райони |
| Измерение 2 - Форма на финансиране | 01 Безвъзмездни средства |
| Измерение 3 - Вид на територия | Не се прилага |
| Измерение 4 - Териториални механизми за изпълнение | 06 Инициативи за водено от общностите местно развитие. |
| Измерение 5 – Тематична цел | Не се прилага |
| Измерение 6 – Вторична тема по ЕЗФРСР | Не се прилага |
| Измерение 7 – Икономическа дейност | Не се прилага |

# 5. Териториален обхват:

|  |
| --- |
| Дейностите по проекта следва да се изпълняват на територията на Община Мъглиж и Община Гурково. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цел на процедурата:** Насърчаване на предприемаческата инициатива за предлагане на нови продукти, услуги и заетост, чрез за разнообразяване към неземеделските дейности на земеделските стопанства. Подпомагането на земеделски производители от територията да развият неземеделски дейности ще създаде нови работни места и ще осигури допълнителен и стабилен доход за земеделците. Подмярката ще подпомага инвестициите в неземеделски дейности, които са от съществено значение за развитието на конкурентоспособността на селските райони. Чрез нея ще бъдат насърчавани инвестиционни дейности, ще бъде подпомогнато създаването на заетост и ще бъде ускорена диверсификацията на неземеделските дейности. Мярката цели да подпомогне усвояването на потенциала за развитие на туризъм, съчетаващ местни природни и културни ценности.  |

# 7. Индикатори:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| В съответствие с целите на Стратегията за ВОМР на МИГ- МЪГЛИЖ, КАЗАНЛЪК, ГУРКОВО проектните предложения по настоящата процедура следва да допринасят за постигането на един или няколко от следните индикатори:

|  |
| --- |
| **ИНДИКАТОРИ ПО ПОДМЯРКА 6.4 „ИНВЕСТИЦИИ В ПОДКРЕПА НА НЕЗЕМЕДЕЛСКИ ДЕЙНОСТИ” ОТ СТРАТЕГИЯТА ЗА ВОМР** |
| **ИНДИКАТОР** | **МЕРНА ЕДИНИЦА** | **СТОЙНОСТ** |
| Изходен | Брой консултирани проекти | брой | 14 |
| Брой финансирани проекти | брой |  8 |
| Нови микро предприятия | брой | 2 |
| Обем инвестиции в икон. дейност | хил. лв. | 1 009 000,00 |
| Въведени иновативни продукти /иновативни технологии. (предприятия)  | Брой  | 2 |
| Резултат | Създадени работни места  | брой | 30 |
| Енергийна Ефективност (спестена електроенергия) | брой | 12% |

Във Формуляра за кандидатстване кандидатът следва да предостави информация по тези от посочените индикатори, които са приложими за конкретното проектното предложение, с което се кандидатства за получаване на БФП.По отношение на определяне на стойността на индикатор „Създадени работни места” кандидатите следва да имат предвид, че за да се отчете едно работно място, продължителността на договора с наетото лице трябва да е най-малко една година при условията на пълно работно време от 8 часа на ден. Когато е предвиден такъв за 6 месеца, работното място се отчита като 0,5 бр.**Информацията относно планираните за изпълнение индикатори в проектното предложение се попълва в раздел „Индикатори“ на електронния формуляр по процедурата в ИСУН 2020.** |

# 8. Общ размер на безвъзмездната финансова помощ по процедурата:

|  |  |  |  |  |  |  |
| --- | --- | --- | --- | --- | --- | --- |
| Общият размер на безвъзмездната финансова помощ по настоящата процедура е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския земеделски фонд за развитие на селските райони (ЕЗФСР)** | **Национално съфинансиране** |
| 555 000 лева (100%) | 499 450 лева (90%) | 55 550,00 лева(10%) |

Безвъзмездната финансова помощ се предоставя в лева.Може да не се предостави изцяло горепосочената сума при недостатъчен брой качествени проектни предложения, както и в случай, че предвидените за изпълнение дейности изискват по-малък финансов ресурс. |

# 9. Минимален и максимален размер на безвъзмездната финансова помощ за конкретен проект:

|  |
| --- |
| * **Минималният размер** на **безвъзмездната финансова помощ** за проект за развитие на селски туризъм (изграждане на средства за подслон, туристически услуги, свързани с опазване и експониране на места с исторически, културен, природен или образователен интерес) е **977,90** лева.
* **Минималният размер** на **безвъзмездната финансова помощ** за проект, който не включва дейности за развитие на селски туризъм (изграждане на средства за подслон, туристически услуги, свързани с опазване и експониране на места с исторически, културен, природен или образователен интерес) е **14 668,50** лева.
* **Максималният размер** на **безвъзмездната финансова помощ** за проект за развитие на селски туризъм (изграждане на средства за подслон, туристически услуги, свързани с опазване и експониране на места с исторически, културен, природен или образователен интерес) е **19 558,30** лева
* **Максималният размер** на **безвъзмездната финансова помощ** за проект, който не включва дейности за развитие на селски туризъм (изграждане на средства за подслон, туристически услуги, свързани с опазване и експониране на места с исторически, културен, природен или образователен интерес) е **293 374,50** лева

 * Минимален размер на **общите допустими разходи** за проект е **19 558,00 лева**
* Максимален размер на **общите допустими разходи** за проект е **391 166,00** **лева**
 |

# 10. Процент на съфинансиране:

|  |
| --- |
| Финансовата помощ **не може да надвишава 75 % от общите допустими разходи** и при спазване на правилата за „минимална помощ“ съгласно условията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023). Интензитетът на подпомагане на проект за развитие на селски туризъм-изграждане на средства за подслон, туристически услуги, свързани с опазване и експониране на места с исторически, културен, природен или образователен интерес **не може да надвишава 5 на сто от общите допустими разходи.** |

# 11. Допустими кандидати:

**11.1. Условия за допустимост на кандидатите.**

|  |
| --- |
| **Допустими кандидати** по настоящата процедура са: **Земеделски стопани** или **микропредприятия[[1]](#footnote-1)**, регистрирани като еднолични търговци или юридически лица по Търговския закон, Закона за кооперациите или Закона за вероизповеданията, както и физически лица, регистрирани по Закона за занаятите. **1**. Допустими са само кандидати със седалище и адрес на управление за юридически лица и еднолични търговци и постоянен адрес за физическите лица на територията на общините Мъглиж и Гурково. **2**. Кандидатите **земеделски стопани** към датата на подаване на заявлението за подпомагане трябва да отговарят на следните условия: а) да са регистрирани като земеделски стопани съгласно чл.7, ал.1 от Закона за подпомагане на земеделските производители, иб) минималният стандартен производствен обем на земеделското им стопанство е не по-малко от левовата равностойност на 8000 евро, което се доказва с: * Декларация (по образец) за изчисление на минималния стандартен производствен обем на стопанството през текущата стопанска година към момента на кандидатстване, и:
* регистрация на обработваната от кандидата земя и отглежданите животни в Интегрираната система за администриране и контрол; или
* документ за собственост или ползване на земята или заповеди по чл. 37в, ал. 4, 10 и 12 от Закона за собствеността и ползването на земеделските земи, която участва при изчисляването му; или
* анкетните формуляри от анкетна карта/анкетни карти на земеделския стопанин, издадени по реда на наредбата по § 4 от преходните и заключителни разпоредби на Закона за подпомагане на земеделските производители за създаване и поддържане на регистър на земеделски стопани.

**3**. Кандидати **физически лица, регистрирани по Закона за занаятите** (занаятчии) към дата на подаване на заявлението за подпомагане трябва да отговарят на изискването на чл.4 на Закона за занаятите (чл.4 Занаятчията упражнява занаята след вписване в регистър БУЛСТАТ по реда на чл. 3, ал. 1, т. 6 или 9 от Закона за регистър БУЛСТАТ, с изключение на занаятчиите, които не са самостоятелно заети лица.) и /или да са вписани в регистъра на занаятчиите на Регионална занаятчийска камара (в случай, че има действаща такава).Кандидатите трябва да отговарят на определението за микропредприятие, съгласно дефиницията на чл. 3, ал. 3 от ЗМСП[[2]](#footnote-2).**Важно!**В раздел 24 „Списък на документите, които се подават на етап кандидатстване“ от Условията за кандидатстване се посочват документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно, когато това е възможно чрез публично достъпни източници на официална информация. |

# 11.2. Условия за недопустимост на кандидатите.

|  |
| --- |
| Кандидатът/получателят на помощта и/или негов законен или упълномощен представител трябва да отговаря на следните условия:1. не е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;2. не е осъден/а с влязла в сила присъда за престъпление, аналогично на тези по т. 1, в друга държава членка или трета страна;3. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;4. не е налице неравнопоставеност в случаите по чл. 44, ал. 5 от ЗОП;5. не е установено с акт на компетентен орган, че:а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;б) не е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор.6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.8. не е обявен в несъстоятелност или в производство по несъстоятелност, да не е в процедура по ликвидация, да не е сключил извънсъдебно споразумение с кредиторите си по смисъла на чл. 740 от Търговския закон, да не е преустановил дейността си, а в случай че кандидатът е чуждестранно лице – да не се намира в подобно положение, произтичащо от сходна процедура, съгласно законодателството на държавата, в която е установен;9. не е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ.10. не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;**Кандидатите декларират липсата на основания за отстраняване във връзка със Заповед № РД 09-359/27.04.2020 г., изменена със Заповед № РД 09-442/04.06.2020 г. на ръководителя на УО на ПРСР 2014-2020 г., като попълват и прилагат към Формуляра за кандидатстване Декларация за липса на основания за отстраняване, (Приложение № 3 от Документи за попълване към Условията за кандидатстване).*****Важно!******Кандидатите следва да се запознаят внимателно с основанията за отстраняване преди подписването на декларацията.***В съответствие със Заповед № РД 09-647 от 03.07.2019 г., с която се допълва заповед № РД 09-513/28.06.2017 г. на ръководителя на УО на ПРСР 2014-2020 г., с която са утвърдени Указания за прием на проекти, подавани по стратегиите за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони 2014-2020 г. кандидатите, които не са публичноправна организация по смисъла на§ 2 т.43 от допълнителните разпоредби на ЗОП прилагат Декларация по образец (Приложение № 17 от документи за попълване).***ВАЖНО:******Кандидатите, които не са публично-правни организации следва да отговарят на условията, посочени в т.1, т.2 и т.3 от Декларацията, утвърдена като приложение по т. 1, буква ”б” от Заповед №РД 09-647 от 03.07.2019 г. на Ръководителя на УО на ПРСР 2014-2020 г. (Приложение № 17 от документи за попълване).*** |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

# 13.1. Допустими дейности:

|  |
| --- |
| По настоящата процедура се предоставя безвъзмездна финансова помощ за следните допустими за подпомагане дейности:1. Производство или продажба на продукти; 2. Развитие на услуги (грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.);3. Производство на енергия от възобновяеми енергийни източници за собствено потребление;4. Местно занаятчийство (Занаятчийски дейности - включително предоставяне на услуги, свързани с участието на посетители в занаятчийски дейности);5. Развитие на селски туризъм – изграждане на средства за подслон, туристически услуги, свързани с опазване и експониране на места с исторически, културен, природен или образователен интерес. |

# 13.2. Условия за допустимост на дейностите:

|  |
| --- |
|  **І. Общи условия за допустимост на дейностите:**1. Подпомагат се само проекти, които се осъществяват на територията на общините Мъглиж и Гурково.
2. Подпомагат се проекти, за които са проведени съгласувателните процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда и по реда на Закона за културното наследство (ЗКН) с Министерството на културата за защитените територии за опазване на недвижимото културно наследство.
3. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС.
4. Подпомагат се проекти, за които представеният бизнес-план (по образец Приложение № 5а и Приложение № 5б от Документи за попълване към УК) съдържа подробно описание на планираните инвестиции и дейности и доказва икономическата жизнеспособност на проекта и предприятието на кандидата за 5 годишен период, а в случаите на инвестиции за извършване на строително-монтажни работи–за 10 годишен период.

Бизнес планът трябва да показва подобряване на дейността на предприятието и да доказва икономическата жизнеспособност на проекта и предприятието чрез прилагане на планираните инвестиции и дейности и постигане на целта на процедурата. 1. Подпомагат се проекти, които се изпълняват върху имот – собственост на кандидата, а когато имотът не е собственост на кандидата, трябва да е учредено право на строеж върху имота за срок не по-малко от 6 години, считано от датата на подаване на проектното предложение в случай на кандидатстване за разходи за СМР за изграждане на нов строеж, надстрояване и/или пристрояване на съществуващ строеж, за които се изисква разрешение за строеж съгласно Закона за устройство на територията (ЗУТ).
2. Подпомагат се проекти, които се изпълняват върху имот – собственост на кандидата, а когато имотът не е собственост на кандидата, трябва да е учредено право на ползване на имота за срок не по-малко от 6 години, считано от датата на подаване на проектното предложение – в случай на кандидатстване за разходи за:

а) закупуване и/или инсталиране на нови машини, оборудване и съоръжения, необходими за целите на инвестицията и/или обновяване на сгради и/или помещения, за които не се изисква издаване на разрешение за строеж съгласно ЗУТ;б) СМР извън случаите по т. 5.1. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат, само ако са представени съответните лицензи, разрешения и/или документ, удостоверяващ регистрацията. При наличие на публичен регистър, оценителната комисия извършва служебна проверка в него за оценка на съответствието с това изискване. Това се отнася за случаите, в които подпомаганата дейност се упражнява от кандидата към датата на подаване на проектното предложение и/или за стартирането и е необходимо предварително лицензиране, разрешение и/или регистрация на дейността или на собственика/управителя.
2. Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ.

9. Към проектите, включващи разходи за СМР, се прилагат:а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените СМР не се изисква одобрен инвестиционен проект съгласно ЗУТ;б) одобрен инвестиционен проект, изработен във фаза „Технически проект” или „Работен проект” в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.), когато за предвидените СМР се изисква одобрен инвестиционен проект съгласно ЗУТ;в) подробни количествени сметки за предвидените СМР, които са заверени от правоспособно лице;г) влязло в сила разрешение за строеж, когато издаването му се изисква съгласно ЗУТ;д) становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ.10. Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ. 11. Към проектите за дейностите, свързани с производство се прилагат технологичен проект, схема и описание на технологичния процес и описание на годишния капацитет на предприятието по видове продукция, заложени в производствената и търговска програма на бизнес плана. Планираният размер на произведената от кандидата продукция трябва да покрива най-малко 50 на сто от капацитета на предприятието за подпомаганата дейност по технологичен проект. **ІІ. Специфични условия за допустимост:** **А. За дейности за развитие на селски, еко и културен туризъм и др. алтернативни форми на туризъм** Дейности за изграждане и обновяване на места за настаняване са допустими при следните условия: обектът да е с 20 и по-малко от 20 помещения за настаняване на туристи; стойността на финансовата помощ да не превишава 50 000 лв. с включен ДДС, (чл.21, ал.4 от Наредба № 22/2015 г) и дейността да съдържа описание за осигуряването на съответствие с изискванията на чл. 79, ал. 2[[3]](#footnote-3) на Наредба№22/2015 г.**Б. За дейности, насочени към производство на енергия от възобновяеми енергийни източници за собствено потребление**1. Инвестиции за производство на енергия от ВЕИ, включително проекти с инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса се подпомагат само, ако са за собствено потребление на кандидата и същите не надхвърлят необходимото количество енергия за покриване нуждите на предприятието. Капацитетът на инсталациите не трябва да надвишава мощност от 1 мегават.2. Проекти за производство на биогорива и течни горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници.3. При комбинирано топло- и електропроизводство капацитетът на инсталацията трябва да съответства на необходимата за дейностите на предприятието полезна топлоенергия.4. При производство на електроенергия от биомаса инсталациите трябва да произвеждат най-малко 10 на сто топлинна енергия.5. При производство на биоенергия кандидатът трябва да докаже наличието на суровинна база за периода на изпълнение на бизнес плана чрез Приложение № 16 - когато се предвижда използване на биомаса, получена в резултат на земеделската или преработвателната дейност на кандидата или чрез предварителни или окончателни договори с описани вид, количества и цена на суровините - когато не се предвижда използване на биомаса, получена в резултат на земеделската или преработвателната дейност на кандидата.6. При производство на биоенергия (включително биогорива) суровините от зърнени и други богати на скорбяла култури, захарни култури, маслодайни култури, както и суровини, които могат да се използват за фуражи се ограничават до 20%. Ограниченията от 20% не се прилагат за отпадъчни продукти от тези култури, които не се използват за фуражи.7. Към проектното предложение се прилага анализ, удостоверяващ изпълнението на условията по т. 1 – т.6, изготвен и съгласуван от правоспособно лице с компетентност в съответната област.**В**. **Инвестиции за закупуване на транспортни средства** по настоящата процедура са допустими **само** за транспортни средства, които представляват „машини“[[4]](#footnote-4), които следва да отговарят на Закона за регистрация и контрол на земеделската и горската техника. Съгласно чл. 2 от същия, законът се прилага за земеделска, горска техника, включително превозни средства и машини за земни работи[[5]](#footnote-5). **Г**. В случай на **инвестиции за закупуване и/или инсталиране на нови машини, оборудване и съоръжения, които са част от технологичен процес**, се представя изготвен и заверен от правоспособно лице **технологичен проект** ведно със схема и описание на технологичния процес и описание на годишния капацитет на предприятието по видове продукция, заложени в производствената и търговска програма на бизнес плана. Планираният размер на произведената от кандидата продукция трябва да покрива най-малко 50 на сто от капацитета на предприятието за подпомаганата дейност по технологичен проект. |

# 13.3. Недопустими дейности:

|  |
| --- |
| 1. В рамките на процедурата не се финансират дейности, които водят до осъществяване на селскостопанска дейност или резултатът от дейността е продукт, включен в Приложение I на Договора за функциониране на Европейския съюз, съгласно Приложение № 5. Не се подпомагат по процедурата и дейности, при които резултатът от тях е продукт извън Приложение I на Договора за функциониране на Европейския съюз, съгласно **Приложение № 5** и същите са допустими за подпомагане по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони 2014-2020 г, която е включена и в Стратегията за ВОМР на МИГ-Мъглиж, Казанлък, Гурково.
2. Не се предоставя финансова помощ за изграждане и обновяване на места за настаняване с повече от 20 помещения за настаняване и стойност на финансовата помощ над 50 000 лв. с включен ДДС по проект, финансиран изцяло или частично от ЕЗФРСР, или ако не са спазени изискванията на чл. 79, ал. 2 от Наредба № 22 от 2015 г.
3. В рамките на процедурата не се финансират инвестиции насочени към дейности, които се финансират по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитие на горски територии и подобряване жизнеспособността на горите“, включително дейности описани в приложение № 5 от Документи за информация.
4. Не се предоставя финансова помощ за хазарт, финансови услуги (в т. ч. извършването и предоставянето на платежни услуги), инвестиции, свързани с електронни пари (вкл. генериране на криптовалути), голф, лов и риболов, сектори и дейности, определени за недопустими в Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023), производство на енергия от ВЕИ за продажба.
5. Не са допустими проекти, за които има постановен административен акт по реда на Закона за опазване на околната среда и/или по чл. 31 от Закона за биологичното разнообразие за неодобряване осъществяването/несъгласуване на инвестиционното предложение /плана /програмата /проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни;
6. Не са допустими проекти, които след изпълнение на дейностите по проекта няма да доведат до използване на обекта на инвестицията по предназначение и/или въвеждане на обекта на инвестицията в експлоатация в случаите, когато това е задължително съгласно ЗУТ и подзаконовите актове за неговото прилагане;
7. Финансова помощ не се предоставя за проекти, включващи инвестиции, които не отговарят на Европейското и национално законодателство.
8. Не се подпомагат като самостоятелен проект или дейност събарянето на стари сгради и производствени съоръжения;

9. Не се предоставя финансова помощ за дейности, посочени в чл. 1, параграф 1, буква „г“ и „д“ от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023). |

# 14. Категории разходи, допустими за финансиране:

# 14.1. Допустими разходи:

|  |
| --- |
| **Допустими разходи**, съгласно чл.20, ал. 1 от Наредба № 22 от 14.12.2015 г., са:1. инвестиционни разходи по чл. 45 от Регламент (EC) № 1305/2013[[6]](#footnote-6);2. други допустими разходи, свързани с изпълнението на операции по Регламент (EC) № 1305/2013 и приоритетите на стратегията за ВОМР;3. определени в Постановление № 189 от 2016 г. на Министерския съвет за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г.;4. определени като допустими разходи в указанията по § 3 от заключителните разпоредби на ПМС № 161 за общите изисквания към стратегиите, които ще се финансират на УО на ПРСР 2014 -2020 г.**Допустими за подпомагане по настоящата процедура са разходи за материални и нематериални инвестиции, за създаване и развитие на неземеделски дейности в селските райони, включващи:** 1. Изграждане, придобиване, включително отпускането на лизинг, или подобренията на недвижимо имущество;
2. Закупуване, включително чрез лизинг на нови машини и оборудване, включително компютърен софтуер до пазарната стойност на активите;
3. Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки
4. Общи разходи, свързани с разходи за хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;
 |

# 14. 2. Условия за допустимост на разходите:

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по процедурата под формата на възстановяване на действително направени и платени допустими разходи.
2. Дейностите и разходите по проекта с изключение на разходите по т. 4 от Раздел 14.1. „Допустими разходи” са допустими, ако са извършени след подаване на проектното предложение, независимо дали всички свързани с тях плащания са направени. Разходите за СМР са допустими след извършване на проверка на място от МИГ.
3. Разходите по т. 4 от раздел 14.1 са допустими, ако са извършени не по-рано от 1 януари 2014 г., независимо дали всички свързани с тях плащания са направени.
4. Допустимите разходи по т. 1 от раздел 14.1 не могат да надхвърлят 10% от допустимият размер на безвъзмездна финансова помощ за проекта. Допустимите разходи по т. 4 от раздел 14.1 не могат да надхвърлят 12 % от сумата на разходите по т. „1“, „2“ и „3“ от раздел 14.1.
5. Разходите, свързани с консултации по разработване на бизнес план, включващ предпроектни изследвания и маркетингови стратегии, извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта, част от разходите по т. 4 от раздел 14.1, не следва да надхвърлят 5 на сто от стойността на допустимите разходи по т. „1“, „2“ и „3“ от раздел 14.1
6. Закупуването чрез финансов лизинг на активите е допустимо, при условие че бенефициентът стане собственик на съответния актив не по-късно от датата на подаване на искането за междинно или окончателно плащане за същия актив.
7. Разходите за закупуване на транспортни средства по настоящата процедура са допустими само за транспортни средства, които представляват „машини“ , които следва да отговарят на Закона за регистрация и контрол на земеделската и горската техника. (в съответствие с изискванията на т.ІІ.В от раздел 13.2 от УК)
8. Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.
9. МИГ извършва **оценка на основателността на предложените за финансиране разходи**. При определяне основателността на разходите КППП, назначена от МИГ ще прилага следния метод: Основателността на предложените за финансиране разходи ще бъде преценявана чрез съпоставяне на предложените разходи с представени от кандидатите оферти и други документи, като КППП ще одобрява стойността на разхода, както следва:
	1. В случай, че **разходът, за който се кандидатства с проектното предложение, е включен в списък с референтни разходи (**публикуван на интернет страницата на ДФ „Земеделие” и в Приложение № 3 от Документи за информация към УК) кандидатът попълва посочения код на референтния разход в Таблицата за допустими инвестиции и дейности (Приложение №1) към Условията за кандидатстване/Документи за попълване) и представя „**оферта и/или извлечение от каталог** на производител/доставчик/строител и/или проучване в интернет за всяка отделна инвестиция в дълготрайни активи - с **предложена цена** от производителя/доставчика/строителя”.
	2. В случай, че **разходът**, за който се кандидатства **не е включен в списък с референтни разходи** на ДФ „Земеделие”, то кандидатът следва да извърши **пазарно проучване за гарантиране на пазарна цена** на съответния актив/ услуга/ строителство чрез осигуряването на най-малко **три съпоставими независими индикативни оферти в оригинал**.
	* Кандидатите извършват пазарно проучване чрез осигуряването на най-малко три съпоставими независими индикативни оферти в оригинал. Индикативните оферти се набират по изпратено запитване за индикативна оферта – съгласно **Приложение 4 към** Условията за кандидатстване/Документи за информация.
	* Минимално съдържание на офертите е: наименование на оферента, срок на валидност на офертата, дата на издаване на офертата, подпис и печат на оферента, техническо предложение, с вкл. подробна техническа спецификация на активите/услугите, ценово предложение в левове с посочен ДДС.
	* Оферентите, когато са местни лица, трябва да са вписани в Търговския регистър и регистъра на юридическите лица с нестопанска цел към Агенцията по вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в ТРРЮЛНЦ към Агенцията по вписване не се прилага за физически лица, предоставящи услуги по т. 4 от Раздел 14.1. „Допустими разходи”.
	* В случай, че разходът, за който се кандидатства не е включен в списък с референтни разходи на ДФ „Земеделие”, но възлагането на услугата на друго лице е невъзможно поради наличие на авторски или други права на интелектуална собственост, следва да се представи оферта за извършване на услугата от лицето, притежаващо съответните права.
	* За разходите по т. 4 от Раздел 14.1. „Допустими разходи”, вкл. за разходи за предпроектни проучвания, такси, възнаграждения на архитекти, инженери и консултантски услуги, извършени след 1 януари 2014 г. и преди датата на подаване на проектното предложение, кандидатите представят фактури, придружени с платежни нареждания, ведно с банкови извлечения.
10. Участниците на пазара, предлагащи офертите, следва да декларират, че са информирани, че нямат предимство пред останалите участници при провеждането на процедура за избор на изпълнител съгласно Постановление № 160 на МС от 01.07.2016 г., в случай че са изпълнени условията на чл. 50, ал. 2 от Закона за управление на средствата от европейските фондове при споделено управление (приложимо е когато кандидатът планира да проведе процедура по реда на Постановление № 160 на МС от 01.07.2016 г.).
11. Определянето на стойността на цената за съответния разход, за който се кандидатства за подпомагане, се определя въз основа на критерия „най-ниска предложена цена”, катокандидатите представят решение за определяне на стойността на разхода, за който кандидатстват.
12. (1) В случай, че не са изпълнени условията на чл. 50, ал. 2 от ЗУСЕФСУ, кандидатът не е задължен да прилага правилата на ПМС № 160. Кандидатът следва да извърши сравняване на получените индикативни оферти и да сключи договор (предварителен/окончателен) с избрания доставчик. Изборът на изпълнител се протоколира с решение. В този случай кандидатът може да избере икономически най-изгодна оферта на основание на един от следните критерии за възлагане на поръчката за доставка:

а) най-ниска предложена цена, б) ниво на разходите, като се отчита разходната ефективност, включително разходите за целия жизнен цикъл, в) оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на поръчката.  (2) Договорът се сключва за услуги/работи/доставки за всеки обект на инвестицията/предмет на дейността с детайлно описание на техническите характеристики, включително с посочени марка, модел, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и електронен носител. В договорите се описва ДДС.**ВАЖНО!**Кандидатите следва да се съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове. Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.Видът на допустимите по настоящата процедура кандидати и интензитетът на безвъзмездната финансова помощ по подмярката (75%) предпоставят провеждане на процедура за определяне на изпълнител по реда на ПМС 160/2016. При определяне на изпълнител бенефициентите прилагат Глава четвърта от ЗУСЕФСУ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕФСУ. Когато кандидатът планира да провежда процедура за избор на изпълнител по реда на ПМС № 160/2016 г. след сключване на административния договор, той трябва да съобрази документите, които прилага, с изискванията на чл.50, ал.2 от ЗУСЕФСУ и на ПМС 160/2016 г. |

# 14. 3. Недопустими разходи:

|  |
| --- |
| Не е допустимо финансиране на разходи:1. определени като недопустими в ПМС № 189 от 2016 г.;2. за инвестиция или дейност, получила финансиране от друг ЕФСУ;3. определени като недопустими в указанията по § 3 от заключителните разпоредби на ПМС № 161 за общите изисквания към стратегиите, които ще се финансират по съответните програми.По настоящата процедура от стратегията за ВОМР не са допустими за финансиране от ЕЗФРСР разходи:1. за лихви по дългове;
2. за закупуването на незастроени и застроени земи с пазарна стойност над 10 на сто от общите допустими разходи за съответната операция;
3. за обикновена подмяна и поддръжка;
4. за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор;
5. за лизинг освен финансов лизинг, при който получателят на помощта става собственик на съответния актив не по-късно от датата на подаване на искане за междинно или окончателно плащане за същия актив;
6. за режийни разходи;
7. за застраховки;
8. за закупуване на оборудване втора употреба;
9. извършени преди 1 януари 2014 г.;
10. за принос в натура;
11. за инвестиции в селското стопанство - закупуване на права за производство и плащане, закупуване на животни, закупуване на едногодишни растения и тяхното засаждане;
12. за инвестиция, за която е установено, че ще оказва отрицателно въздействие върху околната среда;
13. извършени преди подаването на проектното предложение, независимо дали всички свързани плащания са извършени, с изключение на разходите за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;
14. за строително-монтажни работи и за създаване на трайни насаждения, извършени преди посещение на място от МИГ;
15. надвишаващи определените референтни разходи;
16. определени като недопустими в мярка 6 от ПРСР 2014 - 2020 г., извън посочените в т. 1 – 15.

**ВАЖНО!** По настоящата процедура не са допустими за финансиране от ЕЗФРСР разходи за закупуване на транспортни, включително превозни средства, с изключение на допустимите инвестиции, описани в т.ІІ.В на раздел 13.2 на настоящите УК. |

# 15. Допустими целеви групи (ако е приложимо):

|  |
| --- |
| Неприложимо |

# 16. Приложим режим на минимални/държавни помощи:

|  |
| --- |
| МИГ- „Мъглиж, Казанлък, Гурково“ осъществява контрол върху предоставянето на държавни помощи съгласно разработените от УО на ПРСР „Указания за приложимия режим на държавни помощи по мерки, финансирани от Програмата за развитие на селските райони 2014 - 2020 г. в стратегиите за Водено от общностите местно развитие и условия, произтичащи от него“.Предоставянето на публичен ресурс, в това число безвъзмездна финансова помощ от подмярка 6.4 „Инвестиции в подкрепа па неземеделски дейности“ от СВОМР на МИГ- „Мъглиж, Казанлък, Гурково“ по ПРСР 2014 – 2020 г. трябва да е съобразено с правилата за държавна помощ, като се отчита принципната недопустимост на държавните помощи и възможните хипотези на съвместимост, които Договорът за ЕС, Регламентите и националното законодателство предвиждат.Бенефициентите по настоящите Условия за кандидатстване са длъжни да спазват законодателството в областта на обществените поръчки и държавните помощи и да не допускат средствата, получени по административния договор да бъдат предоставени на трети лица в нарушение на режима на държавни помощи.**А. Финансовата помощ се предоставя при спазване на правилата за „минимална помощ“ и условията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023).**Предоставя се подпомагане за инвестиции в неземеделски дейности, насочени към: 1. Развитие на туризъм (изграждане и обновяване на туристически обекти и

развитие на туристически услуги);**2**. Производство или продажба на продукти, които не са включени в Приложение 1от Договора за функциониране на Европейския съюз (независимо от вложенитепродукти и материали);**3**. Развитие на услуги във всички сектори (например: грижи за деца, възрастни хора,хора с увреждания, здравни услуги, счетоводство и одиторски услуги, ветеринарнидейности и услуги базирани на ИТ и др.).;**4**. Производство на енергия от възобновяеми енергийни източници за собственопотребление;**5**. Развитие на занаяти (включително предоставяне на услуги, свързани с участиетона посетители в занаятчийски дейности) и други неземеделски дейности**Б.** Финансовото подпомагане за дейностите по подмярка 6.4 от СВОМР на МИГ- „Мъглиж, Казанлък, Гурково“ не попада в обхвата на чл. 42 от ДФЕС, тъй като дейностите са извън селскостопанския сектор. По отношение на подпомагането за развитие на селските райони, основните принципи за приложимост на правилата за държавни помощи са изложени в чл. 81 и 82 от Регламент № 1305/2013г. Съгласно чл. 81, параграф 1 от Регламент 1305/2013г., правилата за държавната помощ се прилагат по отношение на подпомагането за развитието на селските райони, отпуснати от държавите членки, когато то е извън обхвата на чл. 42 от ДФЕС. Следователно финансовото подпомагане по мярката представлява „държавна помощ“ по смисъла на чл. 107, параграф 1 от ДФЕС. Съгласно т. 13. „Елементи, необходими за оценка на държавните помощи“ от ПРСР 2014 – 2020 г., подкрепата по подмярка 6.4.„Инвестиции в подкрепа на неземеделски дейности“ ще се предоставя в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023), поради което за тази мярка ще се прилага цитирания регламент. Тази помощ представлява помощ, отпускана на **едно и също предприятие[[7]](#footnote-7)** през даден период от време и която не надвишава определен размер, не отговаря на всички критерии по чл. 107, параграф 1 от ДФЕС и поради това не е предмет на процедурата за уведомяване. Съгласно приложното поле на Регламент (ЕС) 2023/2831 и чл. 7 от Закона за държавните помощи, подпомагането по тази дейност се разглежда по общите правила за държавни помощи. Финансовата помощ за дейностите по подмярка 6.4 от СВОМР на „МИГ – МЪГЛИЖ, КАЗАНЛЪК, ГУРКОВО“ от раздел 13.1 от настоящите условия, когато **бенефициентът действа като „предприятие“ и извършва икономически дейности**, **представлява** минимална помощ по смисъла на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023).Кандидатите попълват Декларация за минимални помощи по образец на МФ (Приложение № 12 от Документи за попълване към Условията за кандидатстване) и Декларация за обстоятелствата по чл.3 и чл.4 от ЗМСП (Приложение № 6а - Декларация, Приложение № 6б - Указания за попълване на Декларация за обстоятелствата по чл.3 и чл.4 от ЗМСП, Приложение № 6в - Справка за обобщените параметри на предприятието – ЗМСП). За минимална помощ ще се счита целия размер на средствата от безвъзмездната финансова помощ, разходвани от кандидата при изпълнението на дейностите. Размерът на отпуснатата минимална помощ по настоящата процедура ще бъде записан в административния договор за предоставяне на безвъзмездна финансова помощ и ще бъде въведен в Информационна система Регистър за минималните помощи от администратора на помощта. „**Минимална помощ**“ е помощта, която не нарушава и не застрашава конкуренцията или има незначително въздействие върху нея, поради своя минимален размер, както е дефинирана в действащия регламент на ЕС, относно прилагането на чл. 107 и 108 от Договора за функционирането на ЕС по отношение на минималната помощ. „**Предприятие**” по смисъла на правилата за конкуренцията, е всеки субект, независимо дали е физическо или юридическо лице, упражняващ стопанска дейност, независимо от правния му статут и начина, по който той се финансира. „**Икономическата дейност**” се изразява в предлагането на стоки и/или услуги на съществуващ конкурентен пазар.**В**. Условия на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2023/2831, 15.12.2023): 1. Регламент (ЕС) 2023/2831 се прилага за помощите предоставяни на предприятията от всички сектори с изключение на тези, посочени в чл. 1 на Регламента и определенията за тях в чл. 2, параграф 1 на Регламента.

Предоставянето на помощта не може да е обвързано с използването на местни стоки и услуги вместо вносни стоки и услуги.1. Максималният размер на помощта по режим de minimis, за която кандидатства предприятие, заедно с другите получени минимални помощи за едно и също предприятие за период от три предходни години, не може да надхвърля левовата равностойност на 300 000 евро (586 749 лв.).
2. Помощта de minimis се смята за отпусната от момента на подписване на договора за предоставяне на безвъзмездна финансова помощ, независимо от датата на нейното изплащане на предприятието.
3. Таванът, посочени в чл. 3, параграф 2 на Регламент (ЕС) № 2023/2831, се прилага независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Периодът от три години, който се взема предвид за целите на Регламента, следва да се оценява периодично (период от 3 години преди датата на предоставяне). За всяко ново предоставяне на помощ de minimis трябва да се вземе предвид общият размер на помощта de minimis, предоставена през предходните три години, преди/считано от датата на предоставянето ѝ.
4. За целите на тавана, посочен в член 3, параграф 2 на Регламент (ЕС) № 2023/2831, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. Когато с отпускането на нова помощ de minimis може да бъде надвишен таванът, определен в чл. 3, параграф 2 на Регламент (ЕС) № 2023/2831, тази нова помощ не се възползва от подпомагане по Регламента.
5. Размерът на предоставените минимални помощи се определя като сбор от помощта, за която се кандидатства и получената минимална помощ на територията на Република България от:
* предприятието - кандидат;
* предприятията, с които кандидатът образува „едно и също предприятие“ по смисъла на чл. 2, параграф 2 на Регламент (ЕС) № 2023/2831;
* всички предприятия, които са се влели, слели с или са придобити от някое от предприятията, образуващи „едно и също предприятие“ с кандидата съгласно чл. 3, параграф 8 на Регламент (ЕС) № 2023/2831;
* предприятията, образуващи „едно и също предприятие“ с кандидата, които са се възползвали от минимална помощ, получена преди разделяне или отделяне, съгласно чл. 3, параграф 9 от Регламент (ЕС) № 2023/2831.

По смисъла на Регламент (ЕС) № 2023/2831 „**едно и също предприятие**“ означава всички предприятия, които поддържат помежду си поне един вид от следните взаимоотношения: а) дадено предприятие притежава мнозинството от гласовете на акционерите или съдружниците в друго предприятие; б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие; в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт; г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие. Предприятия, поддържащи едно от взаимоотношенията, посочени в букви а) - г) по-горе, посредством едно или няколко други предприятия, също се разглеждат като едно и също предприятие. Предприятия, които поддържат едно от тези взаимоотношения посредством физическо лице или група от действащи съвместно физически лица, също се считат за свързани предприятия. В този случай физическо лице се приравнява на предприятие по смисъла на Регламент (ЕС) № 2023/2831, само ако извършва икономическа дейност под някаква форма, т.е. е едноличен търговец и/или упражнява свободна професия и/или участва в управлението и контрола върху дейността на някое от предприятията. **Недопустими да получат минимална помощ по настоящата процедура са кандидати, които извършват дейност в:** а) областта на първичното производство на продукти от риболов и аквакултури;б) областта на първичното производство на селскостопански продукти;в) областта на преработката и предлагането на пазара на продукти от риболов и аквакултури, когато размерът на помощта е определен въз основа на цената или количеството на закупените или пуснати на пазара продукти. г) областта на преработката на селскостопански продукти и търговията с тях, в един от следните случаи: - когато размерът на помощта е определен въз основа на цената или количествата на този вид продукти, които се изкупуват от първичните производители или предлагат на пазара от съответните предприятия; или - когато помощта е свързана със задължението да бъде прехвърлена частично или изцяло на първичните производители.По процедурата не се предоставя помощ на предприятия, когато отпускането й води до нарушаване на разпоредбите на Регламент (ЕС) № 2023/2831 г., включително на чл. 1, пар. 1, букви д) и е) от Регламента. Когато дадено предприятие упражнява дейност в секторите, посочени по-горе в букви а), б), в) или г), както и в един или повече от секторите, попадащи в приложното поле на Регламент 2023/2831 г. или има други дейности, попадащи в приложното поле на Регламента, то Регламент 2023/2831 се прилага спрямо помощта, предоставяна за посочените сектори или дейности, при условие че получателят гарантира, като използва подходящи средства, като например разделяне на дейностите или разделяне на счетоводството, че дейностите в секторите, изключени от приложното поле на Регламента, не се ползват от помощ de minimis, предоставена съгласно Регламент 2023/2831.За целите на Регламент (ЕС) № 2023/2831 се прилагат следните **определения**: а) „селскостопански продукти“ означава продуктите, изброени в приложение I към Договора, с изключение на продуктите от риболов и аквакултури, попадащи в приложното поле на Регламент (ЕС) № 1379/2013 на Европейския парламент и на Съвета(20); б) „първично селскостопанско производство“ означава производство на продукти на почвата и на животновъдството, изброени в приложение I към Договора, без да се извършват никакви по-нататъшни операции, с които се променя естеството на тези продукти; в) „преработка на селскостопански продукти“ означава всяка една операция върху селскостопански продукт, от която се получава също селскостопански продукт, с изключение на дейностите, осъществявани на място в земеделското стопанство- по подготвяне на животински или растителен продукт за първата му продажба; г) „търговия със селскостопански продукт“ означава държане или излагане на селскостопански продукт с цел продажба, предлагане за продажба, доставяне или изобщо за пускане на пазара по какъвто и да било друг начин, с изключение на първата продажба от първичния производител на прекупвач или преработвател, както и всяка една дейност по подготвяне на продукта за тази първа продажба; продажба от първичен производител на крайни потребители се счита за търговия със селскостопански продукти, ако се осъществява в самостоятелни помещения, предвидени за тази цел; д) „продукти от риболов и аквакултури“ означава продуктите, определени в член 5, букви а) и б) от Регламент (ЕС) № 1379/2013; е) „първично производство на продукти от риболов и аквакултури“ означава всички операции, свързани с риболова, развъждането или отглеждането на водни организми, както и дейностите в стопанството, или операции на борда, които са необходими за подготовката на животно или растение за първата продажба, включително нарязване, филетиране или замразяване, както и първата продажба на прекупвачи или преработватели; ж) „преработка и предлагане на пазара на продукти от риболов и аквакултури“ означава всички операции, включително манипулация, обработка и преобразуване, извършвани след момента на разтоварване на брега или събиране в случай на аквакултури, които водят до получаването на преработен продукт, както и до разпространението му; з) „финансов посредник“ означава всяка финансова институция, независимо от нейната форма и собственост, която извършва дейност със стопанска цел; счита се, че публичните насърчителни банки или институции не попадат в обхвата на това определение, когато те действат като предоставящи органи и не е налице кръстосано субсидиране на дейностите, предприети на техен собствен риск и сметка.1. Помощ, която се предоставя на няколко части, се сконтира към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 3, параграф 6 от Регламент (ЕС) № 2023/2831 на Комисията.
2. Помощта de minimis, предоставена съгласно Регламента, може да се натрупва с помощ de minimis, предоставена съгласно Регламент (ЕС) 2023/2832 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помоща de minimis за предприятия, предоставящи услуги от общ икономически интерес (ОВ L, 2023/2832, 15.12.2023 г., ELI: http://data.europa.eu/eli/reg/2023/2832/oj).
3. Помощта de minimis, предоставена съгласно Регламент (ЕС) № 2023/2831, може да се натрупва с минимална помощ, предоставена съгласно Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в чл. 3, параграф 2 на Регламента.
4. В случаите на предприятия, които са в обхвата на Регламент (ЕС) 2023/2832 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта de minimis за предприятия, предоставящи услуги от общ икономически интерес (ОВ L, 2023/2832 от 15.12.2023 г.) приложимият праг за натрупване на минималната помощ е до левовата равностойност на 750 000 евро.

**ВАЖНО:** Във връзка с натрупването на минималните помощи по различните de minimis регламенти, съобразно указанията на Европейската комисия по повод изменените правила за минималната помощ, следва да се има предвид, че: 1) Минимална помощ по Регламент (ЕС) № 2023/2831 + минимална помощ по Регламент (ЕС) № 2023/2832 за период от три години се натрупва до 1 050 000 EUR (т.е. 300 000 EUR по Регламент (ЕС) № 2023/2831 + 750 000 EUR по Регламент (ЕС) № 2023/2832)2) Минимална помощ по Регламент (ЕС) № 2023/2831 + минимална помощ по Регламент (ЕС) № 1408/2013 + минимална помощ по Регламент (ЕС) № 717/2014 за период от три години се натрупват до 300 000 EUR.1. Помощта de minimis, предоставена в съответствие с Регламент (ЕС) № 2023/2831, не се натрупва с държавна помощ по отношение на същите допустими разходи или с държавна помощ за същата мярка за рисково финансиране, ако това натрупване би довело до надвишаване на най-високия съответен интензитет на помощта или размер на помощта, определени за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се натрупва с друга държавна помощ, предоставена съгласно регламент за групово освобождаване или решение, приети от Комисията.
2. Когато с отпускането на нова помощ de minimis може да бъде надвишен съответният таван, определен в чл. 3, параграф 2 на Регламент (ЕС) № 2023/2831, никоя част от тази нова помощ не може да попада в приложното поле на същия регламент.
3. Държавите членки предоставят нова помощ de minimis в съответствие с Регламент (ЕС) № 2023/2831 само след като са проверили, че с нея общият размер на помощта de minimis, отпусната на съответното предприятие, няма да достигне равнище, надхвърлящо съответния таван, определен в член 3, параграф 2, и че са спазени всички условия, установени в Регламента.
4. При определяне на максимално допустимия размер и съответно интензитет на помощта, да се взема предвид както размера на минималната помощ, за която се кандидатства, така и общият размер на вече получена минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.
5. Праговете, посочени по-горе, не могат да бъдат заобикаляни чрез изкуствено разделяне на проекти със сходни характеристики и бенефициенти.
6. За изпълнението на обстоятелствата кандидатите посочват данните за получени минимални помощи в Декларация за минимални помощи, попълнена по образец, част от Условията за кандидатстване. (Образец на декларация и указания за попълването й са налични на адрес: https://stateaid.minfin.bg/bg/7).
7. Условия за изпълнение на Регламент (ЕС) № 2023/2831 се проверяват на етап административно съответствие и допустимост на проектното предложение.
8. За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър.
9. Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.
10. Последствията при неспазване на т.2 са: отказване на помощта, служебно намаляване на помощта или възстановяване на неправомерно предоставена помощ.
11. В съответствие със Закона за държавните помощи (Обн. ДВ. бр.85 от 24 Октомври 2017г.) администратор на помощта е Държавен фонд „Земеделие”. Преди сключване на договор за предоставяне на безвъзмездна финансова помощ, Държавен фонд „Земеделие“ ще извършва документална проверка на декларираните данни от одобрените кандидати в Декларацията за минимални помощи.
12. Преди сключване на договор за предоставяне на безвъзмездна финансова помощ, Държавен фонд „Земеделие“ прилага подходящи контролни механизми, които да гарантират изпълнението на всички приложими условия на Регламент (ЕС) № 2023/2831, включително ще извършва документална проверка на декларираните данни от одобрените кандидати в Декларацията за минимални помощи.
13. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ чрез въвеждане на информацията в Информационната система „Регистър на минималните помощи“.
14. В договора за предоставяне на безвъзмездна финансова помощ се съдържа информация относно вида на отпуснатата помощ, размера, основанието за предоставяне и съвместимостта на помощта чрез посочване на акта на Европейския съюз, неговото наименование и публикуване в "Официален вестник" на Европейския съюз, както и за произтичащите от получаването на помощта задължения за получателя на помощ. В договора за предоставяне на безвъзмездна финансова помощ се определят и правилата за прилагане на условията за нейното предоставяне и за контрол, както и механизъм за установяване на неправомерно получена минимална помощ.
15. При неспазване на изискванията на Регламент (ЕС) № 2023/2831, предоставената минимална помощ по настоящата процедура се възстановява в пълен размер, със законната лихва от момента на получаването до окончателното изплащане на помощта.
16. Възстановяването на неправомерно предоставена минимална помощ се извършва по реда, предвиден в чл. 37 от Закона за държавните помощи. По настоящата процедура не се разрешава предоставяне на нова минимална помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ.
17. Ако проектното предложение на кандидат бъде одобрено и той подпише договор за предоставяне на финансова помощ, е длъжен да съхранява документацията относно получената помощ de minimis за период от 10 години, считано от датата на подписване на договора и да я предоставя при поискване в срок от 5 работни дни на МИГ или на Държавен фонд „Земеделие“.
18. Тъй като безвъзмездната финансова помощ попада в обхвата на Регламент (ЕС) № 2023/2831 на Комисията, бенефициентите са длъжни да документират и събират цялата информация относно прилагането на Регламента. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 2023/2831. Документацията относно индивидуалните помощи de minimis се съхранява за период от 10 години, считано от датата, на която е отпусната помощта. Документацията относно схемите за помощ de minimis се съхранява съгласно чл. 6, параграф 3 на Регламент № 2023/2831 за период от 10 години от датата, на която е отпусната всяка индивидуална помощ по такава схема.
19. При поискване от Европейската комисия бенефициентът предоставя чрез УО на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 2023/2831. Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок.

Към настоящите Условията за кандидатстване в Документи за попълване е публикуван образец на Декларация за минимални и държавни помощи по образец на МФ. (Приложение № 12).След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 2023/2831. |

# 17. Хоризонтални политики:

|  |
| --- |
| По настоящата процедура следва да е налице съответствие на проектните предложения със следните принципи на хоризонталните политики на ЕС:1. Равенство между половете и липса на дискриминация
2. Устойчиво развитие (защита на околната среда)
3. Насърчаване на заетостта и конкурентоспособността
4. Съответствие с програмите на Структурните фондове

В приложимата секция/раздел на формуляра за кандидатстване кандидатите следва да представят информация за съответствието на проектното предложение с посочените принципи. |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок **до 6 месеца** от датата на подписването на договора за предоставяне на БФП.2. Крайният срок по т. 1 е не по-късно от 15 септември 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| МИГ- Мъглиж, Казанлък, Гурково прилага процедура на подбор на проекти в съответствие с разпоредбите на чл. 25, ал. 1, т. 1 от Закона за управление на средствата от европейските фондове при споделено управление и Глава пета Координация във връзка с одобрение на проекти към стратегия за ВОМР, Раздел І Подбор на проекти към стратегия за ВОМР на ПМС № 161/2016.Редът за оценяване на проектните предложения е съгласно „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ- Мъглиж, Казанлък, Гурково“.МИГ прилага единна недискриминационна и прозрачна процедура за подбор на проекти към стратегията за ВОМР, която гарантира:1. избягване на конфликт на интереси при избора на проекти;2. гарантира, че поне 50 на сто от гласовете при решения за подбор са дадени от членове, които не са представители на публичния сектор;3. резултатите от подбора се документират.Подборът на проектни предложения се извършва от Комисия за подбор на проектни предложения (КППП), която се назначава със заповед, издадена от Председателя на Управителния съвет на МИГ или от друго лице, определено в съответствие с Устава на СНЦ „МИГ- Мъглиж, Казанлък, Гурково“, до три дни след крайния срок за подаването на проектните предложения.Комисията за подбор на проектни предложения се ръководи от следните принципи:1. добро финансово управление;2. публичност и прозрачност;3. не се допуска въвеждането на допълнителни критерии за оценка или изменение на критериите по време на провеждането на процедурата;4. свободна и лоялна конкуренция - оценяването на проектите и предоставянето на безвъзмездна помощ се осъществява при липса на конфликт на интереси и равно третиране на всички кандидати;5. равнопоставеност и недопускане на дискриминация - еднакво прилагане на правилата спрямо всички кандидати;6. Забрана за двойно финансиране - безвъзмездната финансова помощ не може да бъде предоставяна за финансиране на разходи, които вече са финансирани със средства от ЕФСУ или чрез други инструменти на ЕС в съответствие с чл.65, параграф 11 от Регламент (ЕС) № 1303/2013, както и с други публични средства, различни от тези на бенефициента - по време на процедурата по оценка се извършва проверка за липса на двойно финансиране на проектите;7. съобразяване с прага на допустимите минимални помощи;8. спазване на срока, определен в чл. 44, ал. 1 от ПМС 161/2017.Подборът на проектни предложения се извършва в информационната система за управление и наблюдение на средствата от Европейските структурни и инвестиционни фондове (ИСУН 2020), като се оценяват само проектните предложения, подадени с квалифициран електронен подпис. КППП извършва подбор/оценка на всички проектни предложения, подадени в определения по настоящата процедура краен срок за кандидатстване. Когато при оценката се установи липса на документи и/или друга нередовност, Комисията за подбор изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите ще доведе до прекратяване на производството по отношение на кандидата.**Важно!** За комуникация с кандидата, включително исканията за представяне на допълнителни документи и разяснения, се използва само и единствено ИСУН 2020, чрез електронния профил на кандидата, като кандидатът следва да бъде известяван електронно чрез електронния адрес, асоцииран към неговия профил. В тази връзка е необходимо кандидатите да разполагат винаги с достъп до електронния адрес, към който е асоцииран профила в ИСУН 2020. За дата на получаване на искането за документи/информация се счита датата на изпращането му чрез ИСУН 2020. Кандидатът представя допълнителните разяснения и/или документи по електронен път чрез ИСУН 2020.МИГ не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията.**Оценката на проектните предложения** се извършва до 30 работни дни от крайния срок на приема в ИСУН 2020 и включва **два етапа**:**Етап 1:** **ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА**Оценка на административното съответствие и допустимостта е етап от оценката на проектните предложения, при който се извършва проверка относно формалното съответствие на проектните предложения и на допустимостта на кандидатите и проектните дейности съгласно документите по чл. 42, ал. 3 на ПМС 161 от 4 юли 2016 г. Оценка на административното съответствие и допустимост се извършва при спазване условията и изискванията на „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ МИГ – Мъглиж, Казанлък, Гурково и съгласно Критерии и методика за оценка на административно съответствие и допустимост на проектни предложения - Приложение № 1 от Документи за информация към настоящите Условия за кандидатстване. КППП проверява дали проектното предложение отговаря на всички критерии, описани в Условията за кандидатстване, като попълва оценителна таблица в системата ИСУН 2020 съгласно Приложение № 1 Критерии и методика за оценка на административно съответствие и допустимост, в която ги оценява с „ДА“, „НЕ“ или „Неприложимо“. В процеса на оценка на административното съответствие и допустимостта МИГ проверява дали:* проектното предложение се отнася за обявената процедура за подбор на проекти;
* пълнота на проектното предложение – на основа на Формуляра за кандидатстване се проверява дали са попълнени всички раздели, за които е указано, че са задължителни - са налице всички документи, представени и попълнени съгласно изискванията, посочени Условията за кандидатстване; декларациите са попълнени по образец и подписани;
* на основа на Формуляра за кандидатстване и представените документи е налице съответствие на кандидатите и предвидените дейности с критериите за допустимост, посочени в Условията за кандидатстване.
* продължителността на проекта е в рамките на максималната продължителност, съобразно изискванията на съответната процедурата.
* други административни изисквания, определени в условията за кандидатстване по съответната процедура.

**Оценката за административно съответствие и допустимост включва и следните проверки**:1. проверка за липса на двойно финансиране;
2. проверка за наличие на изкуствено създадени условия и/или функционална несамостоятелност на инвестицията;
3. проверка за минимални помощи (когато е приложимо);
4. посещение на място за проектни предложения, включващи разходи за строително-монтажни работи (когато е приложимо).
5. проверка на основателност на заявените разходи;

**Като част от проверката за административно съответствие и допустимост членове на КППП извършват посещение на място за проектни предложения**, включващи разходи за строително-монтажни работи, за установяване на фактическото състояние на обектите - дали инвестицията или части от нея не са стартирали или завършени към момента на посещението. **Проверката на основателността на предложените разходи включва извършването на проверки за предложените от кандидатите дейности и разходи за наличие на**: а) недопустими дейности и/или разходи; б) несъответствие между предвидените дейности и видовете заложени разходи; в) дублиране на разходи; г) неспазване на други условия за допустимост от условията за кандидатстване; д) несъответствие с правилата за държавни /минимални помощи; е) проверка за основателност на разходите при прилагане на метода, описан в т.14.2. Условия за допустимост на разходите – съпоставяне на заявените разходи с представени оферти и други документи за разходи, включени в списъка с референтни цени и/или извършено пазарно проучване за гарантиране на пазарна цена на актив/услуга/строителство за разходи, за които не са налице референти цени.КППП може да извършва **корекции в бюджета** на проектно предложение, в случай че при проверката за основателността на предложените разходи на етап административно съответствие и допустимост се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на други изисквания за допустимост от условията за кандидатстване; несъответствие с правилата за държавни или минимални помощи; наличие на неоснователност на разходите. Корекциите **не могат да водят до**: а) увеличаване на размера или на интензитета на безвъзмездната финансова помощ, предвидени в подаденото проектно предложение; б) невъзможност за изпълнение на целите на проекта или на проектните дейности; в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ. В случай, че при оценката на конкретно проектно предложение се установи, че с финансовата помощ, за която се кандидатства, ще бъде надхвърлен прагът на допустимите минимални помощи, Комисията намалява служебно размера на безвъзмездната финансова помощ до максимално допустимия размер. Намаляването се прехвърля като сума в лева към собствения принос на кандидата. Тази корекция не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕФСУ. Всички констатирани обстоятелства при проверките се описват в **протокола от работата на оценителната комисия** и се вземат предвид при извършване на корекции/редукция на разходите. За извършените корекции по бюджета на кандидата се изпраща Уведомително писмо през ИСУН 2020, чрез електронния профил на кандидата, като кандидатът следва да бъде известяван електронно, чрез електронния адрес, асоцииран към неговия профил.При необходимост от съществени изменения на вече подадено проектно предложение, кандидатът може да го оттегли след представяне на мотивирано становище до МИГ с описание на причините, които налагат оттеглянето. При оттегляне на проектното предложение процеса на оценка се прекратява. Въз основа на извършената проверка на административното съответствие и допустимостта, КППП изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Проектното предложение се отхвърля когато:1. предложението е непълно или не отговаря в други отношения на поставените условия за административно съответствие; 2. кандидатът не отговаря на условията за допустимост; 3. проектът не отговаря на условията за допустимост; 4. не са спазени други критерии, посочени в документите за кандидатстване по чл. 26, ал. 1 на ЗУСЕФСУ и/или в приложими нормативни документи; 5. кандидатът умишлено е представил невярна информация с цел получаване на безвъзмездна помощ или не са представили изискваната задължителна информация съгласно Условията за кандидатстване.**Етап 2:** **ТЕХНИЧЕСКА И ФИНАНСОВА ОЦЕНКА**.Техническа и финансова оценка е оценка по същество на проектните предложения и се извършва при спазване условията и изискванията на „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-Мъглиж, Казанлък, Гурково“ и съгласно КРИТЕРИИ И МЕТОДИКА ЗА ТЕХНИЧЕСКА И ФИНАНСОВА ОЦЕНКА на проектни предложения - Приложение № 2 от Документи за информация към настоящите Условия за кандидатстване. На техническа и финансова оценка подлежат **само проектни предложения, преминали успешно оценка на административното съответствие и допустимост**. Оценката на проектните предложения се извършва по критерии и методика, определени в Условията за кандидатстване.Техническата и финансова оценка на всяко проектно предложение се извършва чрез попълването на оценителна таблица в системата ИСУН 2020 съгласно Приложение № 2 Критерии и методика за техническа и финансова оценка към Документи за информация, които са част от Насоките за кандидатстване.Съответствието с критериите за подбор на проектите се преценява към датата на подаване на проектното предложение съобразно приложените към него документи. В случай, че изпълнението на условията по критериите е станало основание за класиране на кандидата пред други кандидати по настоящите Условия за кандидатстване, той се задължава да подържа съответствие с критериите в срока на мониторинг.Въз основа на Критериите за техническа и финансова оценка и получения общ брой точки, **проектните предложения се класират в низходящ ред.**Бенефициентите, които не се явяват възложители по ЗОП, прилагат Глава четвърта от ЗУСЕФСУ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕФСУ. Бенефициентите, които се явяват възложители по смисъла на ЗОП, прилагат Закона за обществените поръчки и актовете по неговото прилагане.Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове. Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.Работата на Комисията за подбор приключва с оценителен доклад. Оценителният доклад се генерира в ИСУН 2020. Оценителния доклад се подписва от председателя, секретаря и всички членове на комисията. Оценителния доклад се одобрява от УС на МИГ.МИГ прикачва в ИСУН 2020 всички документи, свързани с процеса на оценка, вкл. оценителния доклад и уведомява ДФЗ за това в срок до 5 работни дни от одобряване на оценителния доклад.**Важно!****Класираните проекти се проверяват от ДФЗ за съответствие с критериите за допустимост на кандидата и критериите за допустимост на проекта.** |

# 22. Критерии и методика за оценка на проектните предложения:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Оценката на проектните предложения по настоящата процедура ще се извършва съгласно „Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки, финансирани от ПРСР 2014-2020 и ЕЗФРСР чрез СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ-Мъглиж, Казанлък, Гурково“ и съгласно КРИТЕРИИ И МЕТОДИКА ЗА ТЕХНИЧЕСКА И ФИНАНСОВА ОЦЕНКА на проектни предложения - Приложение № 2 Критерии и методика за ТФО от Документи за информация към настоящите Условия за кандидатстване.

|  |  |
| --- | --- |
|  **Критерий** | **Тежест (т.максимум)** |
| 1. Проекти за производствени дейности | 15 |
| 2. Проекти за инвестиции в сектор услуги  | 15 |
| 3. Проекти за развитие на селски, еко и културен туризъм и др. алтернативни форми на туризъм | 10 |
| 4. Проекти, осигуряващи допълнителна заетост | 10 |
| *4.1 До 3 работни места 5 т.* |  |
| *4.2 Над 3 и до 5 работни места 10 т* |  |
| 5. Проекти, внедряващи иновации | 20 |
| 6. Проекти с инвестиции и дейности, осигуряващи опазване на компонентите на околната среда | 5 |
| 7. Повишаване на енергийната ефективност  | 10 |
| *7.1 Повишаване на енергийната ефективност с минимум 10 % за предприятието 5 т.* |  |
| *7.2 Повишаване на енергийната ефективност с над 30 % за предприятието 10 т.* |  |
| 8. Проекти, подадени от физически лица и ЕТ на възраст между 18 и 40 години (включително) или жени | 10 |
| 9. Кандидати, които не са получавали финансова помощ от ЕЗФРСР за проекти за неземеделски дейности през последните 3 години преди датата на кандидатстване | 5 |
| **Общо** | **100** |

***За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 35 т.*** (минимално допустима оценка за качество на проектните предложения).В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред и ще се дава предимство на проекта/ите, получил/и по – висока оценка/и по критерий 4 . (Проектът създава нови работни места“- до 3 работни места – 5 точки ; - над 3 и до 5 работни места – 10 точки)При равен брой точки и по този критерий, ще се дава предимство на проекта/ите, получил/и оценка/и по критерий 9. (Кандидати, които не са получавали финансова помощ от ЕЗФРСР за проекти за неземеделски дейности през последните 3 години преди датата на кандидатстване).При равен брой точки и по двата критерия, ще се дава предимство на проекта/ите, получил/и оценка/и по критерий 5.( Проекти, внедряващи иновации).**ВАЖНО! Дефиниции и условия за целите на техническата и финансова оценка и прилагането на критериите за подбор на проекти:*** **Относно Критерий 1:** **Проекти за производствени дейности**

**Изискване,** за да бъдат присъдени точки по критерия: Инвестицията е насочена към **производствени дейности.****За доказване на съответствие с критерия:** Във Формуляра за кандидатстване, т.2, секция КИД на проекта да е попълнен код по КИД 2008, свързан с **производствени дейности от Сектор „C Преработваща промишленост“** (в обхвата на допустимите дейности съгласно раздел 13 от УК).Извършва се проверка на информацията в Бизнес план, Таблица за допустимите инвестиции, Формуляр за кандидатстване („План за изпълнение / Дейности по проекта“ и „Допълнителна информация необходима за оценка на проектното предложение“) и други представени от кандидата документи, свързани с дейностите и разходите, за чието подпомагане се кандидатства с проектното предложение. За да се удостовери, че проектът е за **производствени дейности**, инвестициите трябва да включват оборудване и/или строителство/реконструкция/ремонт на сгради/помещения и/или закупуване на софтуер и други инвестиционни разходи, необходими за целта, приложими и използвани единствено за извършването на **производствени дейности**.Бизнес планът и планираните дейности и инвестиции трябва категорично да доказват, че проектното предложение предвижда извършване на **производствени дейности** в рамките на териториалният обхват на подмярката.* **Относно Критерий 2:** **Проекти за инвестиции в сектор услуги**

**Изискване,** за да бъдат присъдени точки по критерия: Инвестицията е насочена към **сектор услуги.****За доказване на съответствие с критерия:** Във Формуляра за кандидатстване, т.2, секция КИД на проекта да е попълнен код по КИД 2008, свързан със **сектор услуги** (в обхвата на допустимите дейности съгласно раздел 13 от УК).Извършва се проверка на информацията в Бизнес план, Таблица за допустимите инвестиции, Формуляр за кандидатстване („План за изпълнение / Дейности по проекта“ и „Допълнителна информация необходима за оценка на проектното предложение“) и други представени от кандидата документи, свързани с дейностите и разходите, за чието подпомагане се кандидатства с проектното предложение. За да се удостовери, че проектът е за дейности в обхвата на **сектор услуги**, инвестициите трябва да включват оборудване и/или строителство/реконструкция/ремонт на сгради/помещения и/или закупуване на софтуер и други инвестиционни разходи, необходими за целта, приложими и използвани единствено за извършването на **дейности в сферата на услугите/сектор услуги**.Бизнес планът и планираните дейности и инвестиции трябва категорично да доказват, че проектното предложение предвижда извършване на **услуги** в рамките на териториалният обхват на подмярката.* **Относно Критерий 3:** **Проекти за развитие на селски, еко и културен туризъм и др. алтернативни форми на туризъм**

**Изискване,** за да бъдат присъдени точки по критерия: Инвестицията е насочена към развитие на селски и/или еко и/или културен туризъм и/или др. алтернативни форми на туризъм.**За доказване на съответствие с критерия:** Във Формуляра за кандидатстване, т.2, секция КИД на проекта да е попълнен код по КИД 2008, свързан с развитие на туризъм (в обхвата на допустимите дейности съгласно раздел 13 от УК), в това число: изграждане на средства за подслон, туристически услуги, свързани с опазване и експониране на места с исторически, културен, природен или образователен интерес.Извършва се проверка на информацията в Бизнес план, Таблица за допустимите инвестиции, Формуляр за кандидатстване („План за изпълнение / Дейности по проекта“ и „Допълнителна информация необходима за оценка на проектното предложение“) и други представени от кандидата документи, свързани с дейностите и разходите, за чието подпомагане се кандидатства с проектното предложение. За да се удостовери, че проектът е за развитие на селски и/или еко и/или културен туризъм и/или др. алтернативни форми на туризъм, инвестициите трябва да включват оборудване и/или строителство/реконструкция/ремонт на сгради/помещения и/или закупуване на софтуер и други инвестиционни разходи, необходими за целта, приложими и използвани единствено за извършването на поне една туристическа дейност, свързана с развитието селски и/или еко и/или културен туризъм и/или др. алтернативни форми на туризъм.Бизнес планът и планираните дейности и инвестиции трябва категорично да доказват, че проектното предложение предвижда развитие на селски и/или еко и/или културен туризъм и/или др. алтернативни форми на туризъм в рамките на териториалният обхват на подмярката, а именно туризъм, свързан със селския район, съчетаващ местни природни и културни ценности.* **Относно Критерий 4: Проекти, осигуряващи допълнителна заетост**

Проектът ще получи точки, в случай, че в резултат от изпълнението му се създават съответния брой работни места: -от 1 до 3 работни места – 5 точки -над 3 и до 5 работни места – 10 точки**Изискване, за да бъдат присъдени точки по критерия**: В резултат от изпълнението на проекта, в Бизнес плана - Таблица Б2 "Заетост", кандидатът да предвижда разкриване и поддържане на нови работни места - целогодишно, по трудово правоотношение, на 8 часа работно време. При планирани до 3 работни места се присъждат 5 точки; над 3 и до 5 работни места се присъждат 10 точки.**За доказване на съответствие:** Източник на данните за броя работни места на трудово правоотношение, които ще бъдат разкрити в резултат от реализация на дейностите по проекта, са: Таблица Б2 "Заетост" от Бизнес плана; приложени „Отчет за заетите лица, средствата за работна заплата и други разходи за труд”, а за новосъздадени предприятия се подава Ведомост за заплати за месеците в периода от вписването в Търговския регистър до деня преди подаване на проектното предложение*;* приложенаСправка-декларация за съществуващия и нает персонал (Приложение № 16); раздел „Индикатори” от електронния Формуляр за кандидатстване и Формуляра за мониторинг – Приложение № 9, документи за попълване към Условията за кандидатстване. Данните в посочените документи следва да са идентични. Изпълнението подлежи на проверка в целия период на мониторинг, посочен в поясненията по т.Б 2 от бизнес плана и в административния договор. **Важно**: **Задължението за поддържане на определения брой персонал се вписва в административния договор за отпускане на безвъзмездна финансова помощ и е за три години след извършване на окончателното плащане по проекта. В случай, че в периода на мониторинг се установи, че задължението не е спазено, то получената безвъзмездна финансова помощ подлежи на възстановяване.*** **Относно Критерий 5: Проекти, внедряващи иновации**

**Изискване,** за да бъдат присъдени точки по критерия: Проектът да съдържа инвестиции, които са свързани с въвеждане на нови за територията практика, и/или услуга и/или продукт в предприятието.Съгласно дефиниция на Генерална Дирекция (ГД) Земеделие и развитие на селските райони на ЕК[[8]](#footnote-8): Иновация е нова идея, която се доказва като успешна в практиката. Иновацията може да бъде технологична, не-технологична, организационна и социална. Иновацията може да е нов продукт, практика, услуга, производствен процес или организация*.*В този смисъл и на базата на дефиницията на ГД Земеделие и развитие на селските райони за целите на настоящата процедура, за да получи точки, кандидатът трябва да докаже в своето проектно предложение, че чрез инвестициите по проекта ще въведе нова за територията на МИГ – Мъглиж, Казанлък, Гурково практика / продукт / услуга и/или нови за предприятието продукти и/или услуги чрез представяне на документи, проучвания, сертификати, патенти, свидетелства за регистрация на полезен модел и други приложими документи.**За доказване на съответствие се проверяват**: Формуляр за кандидатстване („План за изпълнение / Дейности по проекта“ и „Допълнителна информация, необходима за оценка на проектното предложение“), Бизнес план и други представени от кандидата документи (**проучвания, сертификати, патенти, удостоверения за регистрация на полезен модел и други приложими документи, доказващи иновативност на проектното предложение**), свързани с дейностите и разходите, за чието подпомагане се кандидатства с проектното предложение.**ВАЖНО:** Настоящата процедура възприема определението за иновации на подмярка 6.4 обявена от МЗХ, а именно: "Иновации" са: иновативен продукт, произвеждан от стопанството/предприятието, въвеждане на нов производствен процес (машини, съоръжения и оборудване) или нова практика, въвеждане на нова организационна форма, включително маркетинг, подкрепени с удостоверение за ползван патент и/или удостоверение за полезен модел, внедрена в рамките на четири години преди датата на подаване на проектното предложение. За иновации не се смятат малки промени или подобрения, увеличаване на количеството произвеждана продукция чрез прибавяне на производствени или логистични системи, много близки до вече съществуващи такива, изваждане от употреба на определен процес, само подмяна на дълготрайни материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти, както и промени в организацията на работното място или външните отношения, които се основават на организационни методи, които вече се използват в стопанството.* **Относно Критерий 6:** **Проекти с инвестиции и дейности, осигуряват опазване на компонентите на околната среда**

**Изискване,** за да бъдат присъдени точки по критерия: Проектът ще получи точки, в случай че над 50 % от общо допустимите разходи са насочени към дейности, опазващи околната среда съгласно Насоки за интеграция на политиката по околна среда и политиката по изменение на климата в Европейските структурни и инвестиционни фондове – фаза: Изпълнение на Споразумението за партньорство и програмите в периода 2014-2020.**За доказване на съответствие:**  на база представена информация в електронния Формуляр за кандидатстване (раздели „Бюджет“, „План за изпълнение / Дейности по проекта“ и „Допълнителна информация, необходима за оценка на проектното предложение“). За доказване кандидатът представя:1. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията. 2. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС /. * **Относно Критерий 7: Повишаване на енергийната ефективност**

**Изискване**, за да бъдат присъдени точки по критерия: Инвестициите следва да водят до до повишаване на енергийната ефективност с минимум 10 % - 5 т. В случай, че инвестициите водят до повишаване на енергийната ефективност с над 30 % -10 т.**За доказване на съответствие**: **При извършване оценка за съответствието на проекта с критерий № 7 се проверяват:** - Доклад и Резюме за отразяване на резултатите от енергийно обследване на промишлената система съгласно НАРЕДБА № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания (Обн. ДВ. бр. 81 от 2016 г.) издадено от лица, които отговарят на изискванията на 59, ал. 1 от ЗЕЕ и са вписани в регистъра по чл. 60, ал. 1 от ЗЕЕ. В случай, че кандидатът е заявил точки по критерия, но с проектното предложение не е представил Доклад и Резюме за отразяване на резултатите от енергийно обследване на промишлената система, съобразно изискванията на НАРЕДБА № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания (Обн. ДВ. бр. 81 от 2016 г.) издадено от лица, които отговарят на изискванията на 59, ал. 1 от ЗЕЕ и са вписани в регистъра по чл. 60, ал. 1, точки по критерия не се присъждат.* **Относно Критерий 8: Проекти, подадени от физически лица и ЕТ на възраст между 18 и 40 години (включително) или жени**

**Изискване**, за да бъдат присъдени точки по критерия:Да e изпълнено едно от следните условия: Кандидатите да са физически лица, регистрирани по Закона за занаятите възраст между 18 и 40 години (включително) или еднолични търговци, регистрирани по Търговския закон на възраст между 18 и 40 години (включително) или жени, независимо от възрастта.**За доказване на съответствие**: извършва се проверка на представени от кандидата документи и декларирани обстоятелства и се извършва проверка в публични регистри. * **Относно Критерий 9: Кандидати, които не са получавали финансова помощ от ЕЗФРСР за проекти за неземеделски дейности през последните 3 години преди датата на кандидатстване**

**Изискване,** за да бъдат присъдени точки по критерия: Кандидатът да не е получавал финансова помощ от ЕЗФРСР за проекти за неземеделски дейности през последните 3 години преди датата на кандидатстване. **За доказване на съответствие:**  на база представена декларативна информация във приложимата секция/раздел от Формуляра за кандидатстване. Допълнителна информация необходима за оценка на проектното предложение – „Финансова помощ от ЕЗФРСР за проекти за неземеделски дейности през последните 3 години преди датата на кандидатстване“.**ВАЖНО: Оценката ще се извършва и ще бъдат присъдени точки след извършване на проверка за получаване на подкрепа от други програми – официални информационни системи на ЕСИФ.** |

# 23. Начин на подаване на проектните предложения/концепциите за проектни предложения:

|  |
| --- |
| Проектните предложения по обявената процедура се подават от кандидата или от упълномощено от него лице единствено и изцяло по електронен път чрез попълване на уеб базиран Формуляр за кандидатстване и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) [**http://eumis2020.government.bg/**](http://eumis2020.government.bg/)единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**ВАЖНО:** Проектното предложение се подава електронно чрез ИСУН 2020 като се подписва с КЕП от лице с право да представлява кандидата[[9]](#footnote-9) или упълномощено от него лице[[10]](#footnote-10). В случаите, когато кандидатът се представлява заедно от няколко физически лица, проектното предложение се подписва от всяко от тях при подаването. При упълномощаване следва да се прикачи в ИСУН 2020 пълномощно, подписано и датирано на хартиен носител от лице с право да представлява кандидата, а в случай че кандидатът се представлява заедно от няколко физически лица, пълномощното се подписва от всички от тях и се прикачва в ИСУН 2020. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение.За регистрацията е необходима актуална електронна поща. **Този имейл адрес не трябва да се променя в периода на кандидатстване и оценка до момента на сключване на Административен договор за предоставяне на БФП.** След регистрацията кандидатът трябва да влезе в профила си и да намери процедурата на „МИГ -Мъглиж, Казанлък, Гурково” за прием на проектни предложения по подмярка 6.4 от Стратегията за ВОМР. Активира подаване на ново проектно предложение, в резултат на което на екрана се зарежда формуляра за кандидатстване. Попълват се внимателно разделите на формуляра в съответствие с изискваната информация в тях. В последния раздел на формуляра се прикачат всички придружаващи документи, описани в т.24 на настоящите Условия за кандидатстване. Прикачените документи представляват сканирани копия на оригинали във формат .pdf или попълнени образци в съответния формат .doc, docx, .xls,.xlsx или др.**Допълнителна пояснителна информация или документ** от кандидатите относно декларираните обстоятелства и представените документи може да бъде предоставена **само по искане на КППП.**При попълване на формуляра за кандидатстване е необходимо периодично да се записва въведената информация. След като са попълнени всички раздели на формуляра и изискуемите документи бъдат прикачени, кандидатът стартира **проверка на така създаденото проектно предложение**. Системата показва наличието на грешки или липсваща информация, като дава възможност за корекции и допълване. Изчистеният от грешки формуляр се подава чрез бутона <**ПОДАЙ ПРОЕКТНО ПРЕДЛОЖЕНИЕ**>. В резултат се генерира файл, който трябва да се свали на компютъра. Този файл е с разширение .isun и трябва да се подпише с електронен подпис на кандидата. Подписаният файл трябва да е от вид или схема „Detached signature“. Изходният файл е с разширение .p7s или друг подобен. Той се прикачва в системата и се подава проектното предложение. Оригиналите на документите се съхраняват от кандидата/бенефициента и се представят при поискване.Статусът на подаденото проектно предложение може да се следи в профила на кандидата в ИСУН 2020.Проектното предложение за предоставяне на финансова помощ и приложените към него документи могат да бъдат **изцяло или частично оттеглени от кандидата до сключване на договор** за предоставяне на финансова помощ в писмена форма. При оттегляне на проектното предложение кандидатът може да подаде ново, ако периодът на прием не е изтекъл.Условията за кандидатстване може да бъдат изменяни единствено при условията на чл. 26, ал. 7 от ЗУСЕФСУ.Разясненията се утвърждават от председателя на УС на МИГ или оправомощено от него лице. Разясненията се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МИГ и в ИСУН 2020 в срок до две седмици преди изтичането на срока за кандидатстване.**ВАЖНО!** Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. В тази връзка е **важно кандидатите да разполагат винаги с достъп до имейл адреса, към който е асоцииран профила в ИСУН 2020**. |

# 24. Списък на документите, които се подават на етап кандидатстване:

# 24.1. Списък с общи документи:

|  |
| --- |
| **І. Общи документи**1. Таблица за допустими инвестиции в електронен формат „xls“ или “xlsx” и подписана и подпечатана от кандидата във формат. „pdf“ или „jpg“. (Приложение № 1 от Документи за попълване);
2. Декларация в оригинал по чл. 19 и 20 от Закона за защита на личните данни по образец с подпис/и, печат, датирана и сканирана във формат „pdf“ или „jpg“. (Приложение № 2 от Документи за попълване);
3. Нотариално заверено изрично пълномощно, в случай че документите не се подават лично от кандидата. Представя се сканиран във формат „pdf“ или „jpg“;
4. Свидетелство за съдимост от представляващия/те кандидата и от лицата с правомощия за вземане на решения или контрол по отношение на кандидата, издадено не по-късно от 6 месеца преди представянето му – представя се сканирано във формат „pdf“ или „jpg“;
5. Удостоверение от НАП по чл.162, ал. 2, т.1 от ДОПК за наличие или липса на задължения, издадено не по-рано от един месец преди подаване на проектното предложение – представя се сканирано във формат „pdf“ или „jpg“;
6. Декларация за липса на основания за отстраняване (съгласно Приложение № 3 от Документи за попълване) от представляващия/те кандидата и от лицата с правомощия за вземане на решения или контрол по отношение на кандидата - датирана, подписана и подпечатана. Представя се в един от следните формати: .pdf, .zip, .rar,.7z.
7. Декларация за нередности съгласно Приложение № 4 от Документи за попълване от представляващия/те кандидата и от лицата с правомощия за вземане на решения или контрол по отношение на кандидата - с подпис/и, печат и сканирана във формат „pdf“ или „jpg“.
8. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/ разрешително от компетентния орган по околна среда (Регионална инспекция по околната среда и водите/Министерство на околната среда и водите/Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (*което е приложимо*). Представя се сканирано във формат „pdf“ или „jpg“;
9. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни *в случаите на инвестиции с дейности по напояване, водовземане, водоснабдяване* (*когато е приложимо*). Представя се сканирано във формат „pdf“ или „jpg“;
10. Разрешително за водовземане и/или разрешително за ползване на воден обект в случаите, предвидени в Закона за водите (*когато е приложимо*). Представя се сканирано във формат „pdf“ или „jpg“;
11. Лицензи, разрешения и/или друг документ, удостоверяващ регистрацията, в случаите на предвидени разходи за дейности и инвестиции, за които се изисква лицензиране, разрешение и/или регистрация за извършване на дейността/инвестицията съгласно българското законодателство и неупоменати изрично в настоящия списък (*когато е приложимо*). Представят се сканирани във формат „pdf“ или „jpg“;
12. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг (*когато е приложимо*). Представя се във формат „pdf“ или „jpg“;
13. Бизнес План по образец, Приложение № 5а от документите за попълване*)* с подпис/и, печат на всяка страница и сканиран. Представя се във формат „pdf“
14. Таблиците от бизнес плана (по образец, Приложение № 5б от документите за попълване*).* Представят се във формат „xls” или „xlsx”.
15. Решение на компетентния орган на кандидата за кандидатстване по реда на настоящата процедура. Представя се сканирано във формат „pdf“ или „jpg“;
16. Документ за собственост на земя и/или друг вид недвижим имот, върху който ще се изпълнява проекта, или документ за учредено право на строеж върху имота или документ за ползване върху имота, вписан в районната служба по вписванията, валиден за срок не по-малък от 6 години, считано от датата на подаване на проектното предложение към стратегията за ВОМР, съгласно изискванията на т.5 и т.6 от раздел 13.2 от УК. Представя се сканиран във формат „pdf“ или „jpg“;
17. Инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване - в случай на разходи, които представляват дълготрайни материални активи съгласно Закона за счетоводството (*когато е приложимо*). Представя се сканирана във формат „pdf“ или „jpg“;
18. Справка за дълготрайните активи - приложение към счетоводния баланс за предходната финансова година и/или за последния отчетен период (за юридически лица и еднолични търговци). Представя се сканирана във формат „pdf“ или „jpg“.
19. Фактури, придружени с платежни нареждания, за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г. съгласно чл. 21, ал. 2, т. 14 от Наредба № 22, ведно с банкови извлечения (*когато е приложимо*). Представят се сканирани във формат „pdf“ или „jpg”;
20. Една оферта, и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи, в случай че разходът е включен в Списък с референтни разходи на ДФЗ. Представя се сканирано във формат „pdf“ или „jpg”.
21. Най-малко три съпоставими независими оферти, ведно с отправено от кандидата Запитване за оферта, за разход/и, невключен/и в Списъка с референтни разходи на ДФЗ. Представят се сканирани във формат „pdf“ или „jpg”.
22. Решение на кандидата за избор на изпълнител в случай, че не се налице условията за избор на изпълнител по реда на ПМС 160/2016 или решение за определяне стойността на разхода на база индикативните оферти, в случай, че кандидата ще прилага ПМС 160/1016 година за избор на изпълнител. (*което от двете е приложимо*). Представя се сканирано във формат „pdf“ или „jpg”.
23. Предварителни или окончателни договори за строителство, услуги и доставки – обект на инвестицията (*когато е приложимо*). Представят се във формат „pdf„ или „jpg”.
24. Декларация в оригинал по чл. 4а, ал. 1 от ЗМСП - Приложение № 6а и Приложение № 6б. Представя се във формат „pdf“ или „jpg”.
25. Декларация за липса или наличие на двойно финансиране по проекта – Приложение № 7 от указанията за кандидатстване - Документи за попълване. Представя се във формат „pdf“ или „jpg”.
26. Декларация за липса на изкуствено създадени условия – Приложение № 8 от указанията за кандидатстване - Документи за попълване. Представя се във формат „pdf“ или „jpg”.
27. Формуляр за мониторинг съгласно Приложение № 9 от Документи за попълване. Представя се във формат „doc“ или „docx“ и сканиран във формат „pdf“ или „jpg”.
28. Декларация НСИ - Приложение № 10 от Документи за попълване (Приложение № 8 към чл. 24, ал. 1, т. 21 от Наредба 22). Представя се във формат „pdf“ или „jpg”;
29. Декларация за минимални и държавни помощи – Приложение № 12 към УК – Документи за попълване. Представя се във формат „pdf“ или „jpg”;
30. Удостоверение/я от община Мъглиж и/или община Гурково, че кандидатът и всички лица с правомощия за вземане на решение или контрол по отношение на кандидата нямат просрочени задължения, издадено не по-рано от един месец преди подаване на проектното предложение. В случай че мястото на извършване на инвестицията се различава от седалище и адрес на управление или постоянен адрес на кандидата, документът се изисква и от двете общини. Предоставя се във формат „.pdf“ или “jpg”.
31. Удостоверение от Изпълнителна агенция „Главна инспекция по труда” за  наличие или липса на  установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен. Представя се сканиран оригинал във формат „pdf“ или „jpg”;
32. Декларация съгласно Заповед № РД 09-647 от 03.07.2019 г. на Ръководителя на УО на ПРСР 2014-2020 г. – Приложение № 17 от Документи за попълване.Декларацията се попълва от собственик, представляващ по закон или пълномощие или управител на юридическо лице, всеки от съдружниците в търговско дружество, всеки член на настоятелството на читалище или всеки член на управителния съвет на юридическо лице с нестопанска цел. Декларацията не се представя от кандидати, които са публичноправна организация по смисъла на § 2 т.43 от допълнителните разпоредби на ЗОП. Представя се сканиран оригинал във формат „pdf“ или „jpg”;

**ІІ. Допълнителни общи документи, в зависимост от вида на кандидата:**1. Декларация за изчисление на минималния стандартен производствен обем на стопанството през текущата стопанска година към момента на кандидатстване за кандидати – земеделски стопани (по образец, Приложение №13 от документи за попълване). (*когато е приложимо*) Представя се сканирана във формат „pdf“ или „jpg”;
2. Регистрационна карта на земеделския стопанин, издадена по реда на наредбата по § 4 ЗПЗП, и анкетни формуляри към нея с приложен Опис на животните, когато в изчисляването на стандартния производствен обем участват животни *(когато е приложимо)*. Представя /т се сканирани във формат „pdf“ или „jpg”;.
3. Документ за собственост или ползване на земята или заповеди по чл. 37в, ал.4, 10 и 12 от ЗСПЗЗ, която участва при изчисляването на минималния стандартен производствен обем за кандидати – земеделски стопани *(когато е приложимо)*. Представя се сканиран във формат „pdf“ или „jpg”.
4. Удостоверение за вписване в регистъра на занаятчиите, издадено от Регионалната занаятчийска камара (*в случай, че има действаща такава*) в случай на кандидат, регистриран по Закона за занаятите (*когато е условие за допустимост*); Представя се сканирано във формат „pdf“ или „jpg”.
5. В случай на кандидати, регистрирани по Закона за занаятите: Свидетелство за калфа или майсторско свидетелство, или свидетелство за придобита II или III степен на професионална квалификация в институции от системата на професионалното образование и обучение или диплома за висше образование, съответстващо на занаята, който иска да упражнява. *(когато е приложимо)* Представя се сканирано във формат „pdf“ или „jpg”.

**ВАЖНО!** С Квалифициран електронен подпис /КЕП/ се подписва само Формулярът за кандидатстване. В случай, че се прилага нотариално заверено пълномощно за подаването на проектното предложение, то също се подписва - с КЕП на упълномощеното лице. |

# 24.2. Списък със специфични документи:

|  |
| --- |
| **І. Списък с документи при строително-монтажни работи: строителство, реконструкция, ремонт, рехабилитация**1. Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията. Представя се във формат „pdf“ „jpg“, zip, .rar,.7z.;
2. Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията*.* Представя се във формат „pdf“ или „jpg“;
3. Подробни количествени сметки за предвидените строително-монтажни работи, заверени от правоспособно лице за съответните части на инвестиционния проект Представят се във формат „xls“ и сканирани оригинали във формат „pdf“ или „jpg“;
4. Количествено-стойностна сметка. Представя се сканирана в оригинал във формат „pdf” или „ jpg” и във формат „xls“ съгласно Приложение № 14.
5. Разрешение за поставяне, издадено в съответствие със Закона за устройство на територията за разходи за преместваеми обекти (*важи, в случай че проектът включва разходи за преместваеми обекти*). Представя се във формат „pdf“ или „jpg“;

**ІІ. Други специфични документи в зависимост от вида на инвестициите:**1. Технологичен проект ведно със схема и описание на технологичния процес, изготвен и заверен от правоспособно лице *(когато инвестицията по проекта е част от производствен или технологичен процес, включително за инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса)* или подписано от кандидата описание на процеса, годишния капацитет на предприятието по видове продукция, заложени в производствената и търговска програма на бизнес плана и описание на необходимите за това машини, съоръжения и оборудване *(важи в случай на проекти, подадени от кандидати, регистрирани съгласно Закона за занаятите).* Представя се във формат „pdf“,„jpg“, “zip“ или „rar“.
2. Техническа спецификация за съответните машини, съоръжения, оборудване и обзавеждане (*когато е приложимо*). Представя се сканирана във формат „pdf“ или „jpg“;
3. Анализ, удостоверяващ подобряването на енергийната ефективност в предприятието и/или изпълнението на условията по т. ІІ.Б от Раздел 13.2„Условия за допустимост на дейностите“, изготвен и съгласуван от правоспособно лице с компетентност в съответната област *(важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса и/или инвестиции за подобряване на енергийната ефективност в предприятията).* Представя се сканиран във формат „pdf“ или „jpg“;
4. Доклад и Резюме за отразяване на резултатите от енергийно обследване*(важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса и/или инвестиции за подобряване на енергийната ефективност в предприятията).* Представят се сканиран във формат „pdf“ или „jpg“;.
5. Декларация за наличието на суровини за периода на изпълнение на бизнес плана при производство на електроенергия от биомаса и/или при производство на биоенергия (Приложение № 15 от Документи за попълване) - когато се предвижда използване на биомаса, получена в резултат на земеделската или преработвателната дейност на кандидата или чрез предварителни или окончателни договори с описани вид, количества и цена на суровините - когато не се предвижда използване на биомаса, получена в резултат на земеделската или преработвателната дейност на кандидата. *(когато е приложимо*). Представя се във формат „pdf“ или „jpg“

**ІІІ. Специфични документи, доказващи съответствие с критериите за подбор:** 1. Документи, проучвания, сертификати, патенти, удостоверения за регистрация на полезен модел и други приложими документи, доказващи иновативност на проектното предложение (*когато е приложимо*). Представя/т се сканирани във формат „pdf“ или „jpg“.
2. Справка за съществуващия и нает персонал към края на предходната спрямо кандидатстването календарна година (по образец, Приложение №16 от документи за попълване) (*когато е приложимо*). Представя се сканирана във формат „pdf“ или „jpg“.
3. Отчет за заетите лица, средствата за работна заплата и други разходи за труд[[11]](#footnote-11) ( заверен от НСИ) или Ведомост за заплати (*което и когато е приложимо*). Представя се сканиран във формат „pdf“ или „jpg“.
4. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента, засегнат от инвестицията (*когато е приложимо*). Представя се сканирано във формат „pdf“ или „jpg .
5. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС (*когато е приложимо*). Представя се сканиран във формат „pdf“ или „jpg .
6. Предварителни/окончателни договори с доставчици (*когато е приложимо*). Представят се сканирани във формат „pdf“ или „jpg“.
 |

# 25. Краен срок за подаване на проектните предложения:

|  |
| --- |
| Процедурата е със срока за кандидатстване, които се определят, както следва:**Начален срок: 06.01.2025 г. Краен срок: 10.02.2025 г. 17:00 часа.**  |

# 26. Адрес за подаване на проектните предложения:

|  |
| --- |
| Проектните предложения по настоящата процедура се подават по изцяло електронен път чрез ИСУН 2020 на следния интернет адрес: [https://eumis2020.government.bg](https://eumis2020.government.bg/) . |

# 27. Допълнителна информация:

# 27.1. Допълнителни въпроси и разяснения във връзка с Условията за кандидатстване:

|  |
| --- |
| В срок до 3 седмици преди крайния срок за подаване на проектни предложения по настоящата процедура за прием могат да се задават въпроси и да се искат допълнителни разяснения на e-mail: mig.mkg2016@gmail.com като ясно се посочва наименованието на процедурата за подбор на проект.Писмени разяснения ще бъдат дадени в 10-дневен срок от получаване на искането, но не по-късно от две седмици преди изтичането на срока за кандидатстване.С оглед осигуряване равнопоставено третиране на кандидатите, МИГ – Мъглиж, Казанлък, Гурково няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати.Въпросите и разясненията ще бъдат публикувани на интернет страницата на МИГ – Мъглиж, Казанлък, Гурково: <http://mig-mkg.bg/> и на <https://eumis2020.government.bg>  |

# 27.2. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ:

|  |
| --- |
| Уведомяването на отхвърлените и одобрените кандидати за сключване на административни договори се извършва чрез ИСУН. МИГ уведомява кандидатите, чиито проектни предложения не са одобрени в срок до 5 работни дни от одобрението на оценителния доклад.Всеки кандидат, получил уведомително писмо от МИГ, че проектното му предложение не е одобрено или че е частично одобрено, има право да възрази пред ДФЗ в срок до 3 работни дни от датата на получаването на уведомлението.Изпълнителният директор на ДФЗ се произнася по основателността на възражението в срок до 10 работни дни от неговото получаване, като:1. връща проектното предложение за повторно извършване на процедурата по оценка;2. потвърждава предварителното решение на МИГ.При одобрен от ДФЗ оценителен доклад, кандидатите, чиито проектни предложения са предложени за финансиране, се поканват да представят в 10-дневен срок доказателства, че отговарят на изискванията за бенефициент, като представят необходимите документи за сключване на административен договор за предоставяне на БФП. |

# 28. Приложения към Условията за кандидатстване:

|  |
| --- |
| **1. Документи за попълване:** Приложение № 1 Таблица за допустими инвестицииПриложение № 2 Декларация по чл. 19 и 20 от Закона за защита на личните данни (Приложение № 12 от Наредба № 22/14.12.2015 г. на МЗХ)Приложение № 3 Декларация за липса на основания за отстраняванеПриложение № 4 Декларация за нередностиПриложение № 5 а Бизнес ПланПриложение № 5 б Таблици към Бизнес План Приложение № 6а Декларация за обстоятелствата по чл.3 и чл.4 от ЗМСППриложение № 6б Справка за обобщените параметри на предприятието – ЗМСППриложение № 6в Указания за попълване на Декларация за обстоятелствата по чл.3 и чл.4 от ЗМСП - *приложението е за само информация относно попълването*Приложение № 7 Декларация за липса или наличие на двойно финансиране по проектаПриложение № 8 Декларация за липса на изкуствено създадени условияПриложение № 9 Формуляр за мониторингПриложение № 10 Декларация за НСИПриложение № 12 Декларация за минимални и държавни помощи по образец на МФПриложение № 13 Декларация за изчисление на минималния стандартен производствен обем на стопанството към датата на подаване на заявлението за подпомаганеПриложение № 14 Количествено-стойностна сметка Приложение № 15 Декларация за наличието на суровини за периода на изпълнение на бизнес плана при производство на електроенергия от биомаса и/или при производство на биоенергияПриложение № 16 Справка за съществуващия и нает персонал към края на предходната спрямо кандидатстването календарна годинаПриложение № 17 Декларация съгласно Заповед № РД 09-647 от 03.07.2019 г. на Ръководителя на УО на ПРСР 2014-2020 г. **2. Документи за информация:** Приложение № 1 Критерии и методика АСДПриложение №1а Протокол от посещение на място Приложение № 1б Работен лист оценка бизнес план Приложение№ 2 Критерии и методика ТФО Приложение№ 3-3а-3б Списък разходи референтни цени Приложение №4 Запитване за офертаПриложение № 5 Списък на производствата преди индустриалната преработка на дървесината съгласно Обща база за статистическите класификации на икономическите дейности в рамките на Европейската общностПриложение № 6 Ръководство за подаване на проектни предложения Приложение№ 7 КИД 2008Приложение - Инструкции за попълване на Формуляр в ИСУН - 6.4 |

1. При определянето на едно предприятие за микропредприятие се следва дефиницията на чл. 3, ал. 3 от ЗМСП [↑](#footnote-ref-1)
2. Микропредприятия са тези, които имат: 1. средносписъчен брой на персонала, по-малък от 10 души, **и**  2.годишен оборот, който не превишава 3 900 000 лв., и/или стойност на активите, която не превишава 3 900 000 лв. [↑](#footnote-ref-2)
3. Чл. 79 ал. 2., Наредба № 22 от 2015 г.: Финансова помощ не се изплаща за разходи за изграждане и обновяване на места за настаняване, когато в резултат от дейностите по проекта:

1. за обекта не е създадена и не функционира интернет страница, която предоставя възможност за онлайн резервации;

2. интернет страницата не съдържа актуална информация за помещенията и удобствата в тях, включително снимков материал;

3. не е посочена цена за настаняване за съответен период;

4. не е налична връзка на интернет страницата по т. 1 в интернет страницата на МИГ и на специализиран туристически сайт. [↑](#footnote-ref-3)
4. Съгласно § 6, т. 16 от допълнителните разпоредби на Закона за движение по пътищата "Самоходна машина" е съоръжение или машина, предназначена за извършване на специфични дейности и движеща се или придвижвана по пътищата само по изключение. Такива са: електрокари, мотокари и самоходна земеделска и горска техника по смисъла на § 1, т. 12 от допълнителните разпоредби на Закона за регистрация и контрол на земеделската и горската техника, строителните машини, верижните специални и верижните бронирани машини от Българската армия и Министерството на вътрешните работи и други подобни. Самоходната машина е малогабаритна, когато е с теглително усилие до 200 kg, максималната и скорост на движение е до 25 km/h, колеята - до 900 mm, и масата без товар - до 900 kg.“. [↑](#footnote-ref-4)
5. „Машини за земни работи" са самоходни или теглени колесни, верижни или крачещи машини, имащи екипировка или оборудване (работни средства), конструирани да извършват изкопни работи, товарене, транспортиране, пробиване/сондиране, разстилане, уплътняване или каналокопаене на земни, скални и други материали. [↑](#footnote-ref-5)
6. Следните разходи се считат за инвестиционни и за тях се отбелязва в Таблица за допустимите инвестиции, че отговарят на чл. 20, ал. 1, т. 1 от Наредба № 22 /14.12.2015 г.:

а) изграждането, придобиването, включително отпускането на лизинг, или подобренията на недвижимо имущество;

б) закупуването или вземането на лизинг на нови машини и оборудване, до пазарната цена на актива;

в) общи разходи, свързани с разноските по букви а) и б), например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост. Проучванията за техническа осъществимост продължават да бъдат разход, който отговаря на условията, дори когато на база на техните резултати не се правят разходи по букви а) и б);

г) следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки. [↑](#footnote-ref-6)
7. По смисъла на Регламент (ЕС) № 2023/2831 „**едно и също предприятие**“ означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в букви а) - г) по-горе, посредством едно или няколко други предприятия, също се разглеждат като едно и също предприятие.

Предприятия, които поддържат едно от тези взаимоотношения посредством физическо лице или група от действащи съвместно физически лица, също се считат за свързани предприятия. В този случай физическо лице се приравнява на предприятие по смисъла на Регламент (ЕС) № 2023/2831, само ако извършва икономическа дейност под някаква форма, т.е. е едноличен търговец и/или упражнява свободна професия и/или участва в управлението и контрола върху дейността на някое от предприятията. [↑](#footnote-ref-7)
8. GUIDELINES ON PROGRAMMING FOR INNOVATION AND THE IMPLEMENTATION OF THE EIP FOR AGRICULTURAL PRODUCTIVITY AND SUSTAINABILITY [↑](#footnote-ref-8)
9. За целите на настоящите Условия под „лице с право да представлява кандидата“ следва да се разбира официален представител на предприятието.

Валиден КЕП към датата на кандидатстване с титуляр и автор - физическото лице, което е официален представител на кандидата или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат [↑](#footnote-ref-9)
10. В случай на подаване на проектното предложение от пълномощник – КЕП-а следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-а следва да бъде с титуляр упълномощеното юридическо лице и автор – официалният представляващ на упълномощеното юридическо лице. [↑](#footnote-ref-10)
11. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-11)